ΑΠΟΦΑΣΕΙΣ
Αριθμ. ΔΦ 15/6877
Επικαιρoποίηση Κανονισμού Διδακτορικών και
Μεταδιδακτορικών Σπουδών, του Τμήματος Διοίκησης Οργανισμών Μάρκετινγκ και Τουρισμού,
της Σχολής Οικονομίας και Διοίκησης, του Διεθνούς Πανεπιστημίου της Ελλάδος.
Η ΣΥΓΚΛΗΤΟΣ ΤΟΥ ΔΙΕΘΝΟΥΣ
ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τον ν. 5094/2024 «Ενίσχυση του Δημόσιου Πανεπιστημίου - Πλαίσιο λειτουργίας μη κερδοσκοπικών πα-
ραρτημάτων ξένων πανεπιστημίων και άλλες διατάξεις»
(Α’ 39).
2. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141).
3. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
4. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της
Οδηγίας (ΕΕ) 2016/2102 και της Οδηγίας (ΕΕ) 2019/1024 Ηλεκτρονικές Επικοινωνίες (Ενσωμάτωση στο Ελληνικό
Δίκαιο της Οδηγίας (ΕΕ) 2018/1972) και άλλες διατάξεις»
(Α’ 184).
5. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131).
6. Την υπό στοιχεία ΔΦ 2.1/7613/12-04-2023 διαπιστωτική πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος» (Υ.Ο.Δ.Δ. 364).
7. Την υπό στοιχεία ΔΦ 30/10396/25-05-2023 διαπιστωτική πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος» (Υ.Ο.Δ.Δ. 510).
8. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνε-
ων - Καθορισμός Τομέα Ευθύνης των Αντιπρυτάνεων Ανάθεση αρμοδιοτήτων στους Αντιπρυτάνεις - Καθορι-
σμός σειράς αναπλήρωσης του Πρύτανη» (Υ.Ο.Δ.Δ. 925).
9. Την υπό στοιχεία ΔΦ 2.1/17583/19-09-2023 διαπιστωτική πράξη - απόφαση συγκρότησης της Συγκλήτου
του Διεθνούς Πανεπιστημίου της Ελλάδος για το Ακαδημαϊκό Έτος 2023-2024 του Πρύτανη του ΔΙ.ΠΑ.Ε. (ΑΔΑ:
91Υ446ΨΖ3Π-3Φ9).
10. Την υπό στοιχεία ΔΦ 30/4980/15-03-2024 διαπιστωτική πράξη - απόφαση 6ης ανασυγκρότησης της
Συγκλήτου του Διεθνούς Πανεπιστημίου της Ελλάδος
για το Ακαδημαϊκό Έτος 2023-2024 του Πρύτανη του
ΔΙ.ΠΑ.Ε. (ΑΔΑ: 6ΧΨΛ46ΨΖ3Π-ΙΡΚ).
11. Tην υπό στοιχεία ΔΦ 15/14269/13-07-2023 απόφαση της Διοικούσας Επιτροπής του ΔΙ.ΠΑ.Ε. «Έγκριση
Πρότυπου Κανονισμού Διδακτορικών και Μεταδιδακτορικών Σπουδών του Διεθνούς Πανεπιστημίου της
Ελλάδος» (Β’ 4648).
12. Την υπό στοιχεία ΔΦ 15/21749/13-11-2023 απόφαση της Συγκλήτου του ΔΙ.ΠΑ.Ε. «Τροποποίηση του Πρό-
τυπου Κανονισμού Διδακτορικών και Μεταδιδακτορικών
Σπουδών του Διεθνούς Πανεπιστημίου της Ελλάδος (ΔΙ.
ΠΑ.Ε.)» (Β’ 6474).
13. Την υπό στοιχεία ΔΦ 15/11860/28-07-2020 απόφαση της Διοικούσας Επιτροπής του ΔΙ.ΠΑ.Ε. «Έγκρι-
ση Κανονισμού Διδακτορικών Σπουδών του Τμήματος
Διοίκησης Οργανισμών Μάρκετινγκ και Τουρισμού της
Σχολής Οικονομίας και Διοίκησης του ΔΙ.ΠΑ.Ε.» (Β’ 3511).
14. Την υπ’ αρ. 22/23-11-2023 (Θέμα 4ο Επικαιρoποίηση Κανονισμού Διδακτορικών και Μεταδιδακτορικών
Σπουδών) απόφαση της Συνέλευσης του Τμήματος Διοίκησης Οργανισμών Μάρκετινγκ και Τουρισμού, της
Σχολής Οικονομίας και Διοίκησης.
15. Το υπό στοιχεία ΔΦ 15/6124/05-04-2024 διαβιβαστικό του προέδρου του Τμήματος Διοίκησης Οργανι-
σμών Μάρκετινγκ και Τουρισμού.
16. Την υπό στοιχεία ΔΦ 2.1/6417/10-04-2024 εισήγηση του Αντιπρύτανη Ακαδημαϊκών Υποθέσεων και
Διασφάλισης Ποιότητας του Διεθνούς Πανεπιστημίου
της Ελλάδος.
17. Την υπ’ αρ. 15/16-04-2024 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (Θέμα 2ο).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
1 Μαΐου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2567
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
18. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την αποδοχή της υπ’ αρ. 22/23-11-2023 (Θέμα 4ο)
απόφασης της Συνέλευσης του Τμήματος Διοίκησης
Οργανισμών Μάρκετινγκ και Τουρισμού, της Σχολής Οικονομίας και Διοίκησης και την έγκριση επικαιροποίησης
του Κανονισμού Διδακτορικών Σπουδών του Τμήματος
Διοίκησης Οργανισμών Μάρκετινγκ και Τουρισμού, της
Σχολής Οικονομίας και Διοίκησης, ως ακολούθως:
ΚΕΦΑΛΑΙΟ Α:
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ
Άρθρο 1
Γενικές Διατάξεις
1. Η δομή, η οργάνωση, η λειτουργία και η αξιολόγηση
του Προγράμματος Διδακτορικών και Μεταδιδακτορικών Σπουδών του Τμήματος Διοίκησης Οργανισμών,
Μάρκετινγκ και Τουρισμού του Διεθνούς Πανεπιστημίου
της Ελλάδος διέπονται από την εκάστοτε ισχύουσα νομοθεσία και από τις διατάξεις του παρόντος κανονισμού.
2. Οι διατάξεις του Κανονισμού Εκπόνησης Διδακτορικών Σπουδών εξειδικεύουν και συμπληρώνουν το ισχύ-
ον νομοθετικό πλαίσιο του ν. 4957/2022 που διέπει τις
Διδακτορικές Σπουδές.
3. Το Διδακτορικό Δίπλωμα, ως επιστέγασμα και ανώτατος ακαδημαϊκός τίτλος σπουδών, πρέπει να είναι της
ποιότητας εκείνης, η οποία να θεμελιώνει προοπτικές
αναγνώρισης του Διδάκτορα στο ευρύτερο πλαίσιο της
διεθνούς ακαδημαϊκής κοινότητας.
4. Με την απόφαση της υπ’ αρ. 23/2023 Συνέλευσης
του Τμήματος Διοίκησης Οργανισμών, Μάρκετινγκ και
Τουρισμού του Διεθνούς Πανεπιστημίου της Ελλάδος
επικαιροποιήθηκε ο παρών Κανονισμός Εκπόνησης Διδακτορικών και Μεταδιδακτορικών Σπουδών του Τμή-
ματος, στον οποίον καθορίζονται:
α) οι ειδικότεροι όροι και προϋποθέσεις οργάνωσης
διδακτορικών σπουδών, καθώς και εκπόνησης διδακτορικής διατριβής, β) ο χρόνος υποβολής αίτησης για
εκπόνηση διδακτορικής διατριβής, τα απαιτούμενα δικαιολογητικά, οι γλώσσες υποβολής του προτεινόμενου
τίτλου και προσχεδίου της διατριβής, και η γλώσσα εκπόνησης της διδακτορικής διατριβής, γ) η διαδικασία
ανάθεσης επίβλεψης διδακτορικής διατριβής και ο μέγιστος αριθμός υποψήφιων διδακτόρων που μπορεί να
επιβλέπεται από κάθε επιβλέποντα, δ) ειδικότεροι λόγοι
και προϋποθέσεις αντικατάστασης επιβλέποντος σύμφωνα με το άρθρο 97 του ν. 4957/2022, ε) η προθεσμία
και κάθε άλλο θέμα σχετικό με την ετήσια προφορική
παρουσίαση αναφορικά με την πρόοδο της διατριβής,
και την υποβολή του υπομνήματος του άρθρου 93 του
ν. 4957/2022, στ) η υποχρέωση ανανέωσης εγγραφής
των υποψήφιων διδακτόρων ανά ακαδημαϊκό έτος, ο
μέγιστος χρόνος ολοκλήρωσης της διατριβής, η υποχρέωση παρακολούθησης ή συμμετοχής σε μαθήματα,
εργαστήρια ή σεμινάρια σχετικά με τη διδακτορική διατριβή, πρόσθετες υποχρεώσεις των υποψήφιων διδα-
κτόρων (όπως, ενδιάμεσα παραδοτέα) και των επιβλεπόντων αυτών (όπως, περιοδικές εκθέσεις προόδου), η
υποχρέωση συμμετοχής των υποψήφιων διδακτόρων
σε εκπαιδευτικές, ερευνητικές και λοιπές ακαδημαϊκές
δραστηριότητες, λόγοι και διαδικασία διαγραφής από
τα μητρώα υποψήφιων διδακτόρων, ζ) λεπτομέρειες
σχετικά με την οριστικοποίηση του προσωρινού τίτλου
της διδακτορικής διατριβής, τη δημόσια υποστήριξη
της διδακτορικής διατριβής, πρόσθετες προϋποθέσεις,
τα σχετικά με την απονομή του διδακτορικού τίτλου,
τη μορφή και το περιεχόμενο του διδακτορικού τίτλου
σύμφωνα με τις κείμενες διατάξεις, η) κάθε άλλο θέμα
σχετικό με την οργάνωση και λειτουργία του τρίτου κύκλου σπουδών του Τμήματος Διοίκησης Οργανισμών,
Μάρκετινγκ και Τουρισμού του Διεθνούς Πανεπιστημίου
της Ελλάδος.
Άρθρο 2
Διδακτορικό Δίπλωμα
Το Διδακτορικό Δίπλωμα αποτελεί ακαδημαϊκό τίτλο, ο
οποίος πιστοποιεί την ουσιαστική συνεισφορά του κατόχου του στην εξέλιξη καίριων γνωστικών περιοχών, την
κατανόηση σε βάθος της επιστημονικής του περιοχής και
την εκπόνηση μιας πρωτότυπης ή καινοτόμου εργασίας
ή έρευνας στο πεδίο της επιστήμης του. Οι σπουδές για
το Διδακτορικό Δίπλωμα προσφέρονται δωρεάν. Είναι
επιτρεπτή η αναγόρευση διδάκτορα in absentia.
Άρθρο 3
Σκοπός Προγράμματος Διδακτορικών Σπουδών
1. Το δια ζώσης Πρόγραμμα Διδακτορικών Σπουδών
του Τμήματος Διοίκησης Οργανισμών, Μάρκετινγκ και
Τουρισμού του Διεθνούς Πανεπιστημίου της Ελλάδος
έχει ως πρωταρχικό σκοπό την ανάπτυξη ερευνητών
για την προαγωγή της επιστήμης, τη δημιουργία νέας
γνώσης και την εξέλιξη των εφαρμογών στα πεδία της
οργάνωσης και διοίκησης των επιχειρήσεων και οργανισμών, του μάρκετινγκ και της επικοινωνίας, και του
διεπιστημονικού αντικειμένου του τουρισμού. Στόχος
είναι οι υποψήφιοι διδάκτορες του Τμήματος Διοίκησης
Οργανισμών, Μάρκετινγκ και Τουρισμού του Διεθνούς
Πανεπιστημίου της Ελλάδος να παράγουν πρωτότυπη
και καινοτόμο επιστημονική έρευνα σε όλους τους τομείς
και τα αντικείμενα που θεραπεύει το Τμήμα, ώστε να
είναι σε θέση να στελεχώσουν πανεπιστήμια, ερευνητικά κέντρα, επιχειρήσεις και οργανισμούς ιδιωτικού και
δημόσιου τομέα στην Ελλάδα και διεθνώς.
2. Οι διδακτορικές σπουδές αποσκοπούν στην προαγωγή της πρωτότυπης επιστημονικής έρευνας και οδη-
γούν στην απόκτηση Διδακτορικού Διπλώματος (Δ.Δ.),
το οποίο πιστοποιεί την εκπόνηση πρωτότυπης επιστημονικής έρευνας και την ουσιαστική συνεισφορά του/της
κατόχου του στην εξέλιξη της γνώσης στα επιστημονικά
πεδία που θεραπεύει το Τμήμα Διοίκησης Οργανισμών,
Μάρκετινγκ και Τουρισμού του Διεθνούς Πανεπιστημίου
της Ελλάδος.
Άρθρο 4
Όργανα Διοίκησης
του Προγράμματος Διδακτορικών Σπουδών
Τα όργανα διοίκησης του Προγράμματος Διδακτορικών Σπουδών, όπως προβλέπονται από την ισχύουσα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
νομοθεσία, είναι η Σύγκλητος του Διεθνούς Πανεπιστημίου της Ελλάδας, η Συνέλευση του Τμήματος Δι-
οίκησης Οργανισμών, Μάρκετινγκ και Τουρισμού και η
Συντονιστική Επιτροπή Διδακτορικών Σπουδών (ΣΕΔΣ)
του Τμήματος Διοίκησης Οργανισμών, Μάρκετινγκ και
Τουρισμού.
1. Η Σύγκλητος είναι το αρμόδιο όργανο για τα θέματα
ακαδημαϊκού, διοικητικού, οργανωτικού και οικονομικού χαρακτήρα του πανεπιστημίου. Επίσης, η Σύγκλητος
ασκεί όσες αρμοδιότητες σχετικά με τον τρίτο κύκλο
σπουδών δεν ανατίθενται από το νόμο ειδικώς σε άλλα
όργανα, και εγκρίνει τον Κανονισμό Εκπόνησης Διδακτορικών Σπουδών του κάθε Τμήματος.
2. Η Συνέλευση του Τμήματος είναι το μόνο αρμόδιο
όργανο για να καταρτίζει και να υποβάλλει στη Σύγκλητο
του Διεθνούς Πανεπιστημίου της Ελλάδος προτάσεις για
τη σύνταξη, τροποποίηση ή αναθεώρηση του Κανονισμού Εκπόνησης Διδακτορικών Σπουδών του Τμήματος.
Συγκεκριμένα η Συνέλευση του Τμήματος έχει τις ακόλουθες αρμοδιότητες:
α) Συγκροτεί τη ΣΕΔΣ.
β) Προκηρύσσει το διαγωνισμό επιλογής υποψήφιων
διδακτόρων.
γ) Καθορίζει τα γνωστικά πεδία και τον αριθμό εισακτέων ανά πεδίο, ανά ακαδημαϊκό έτος, καθώς επίσης και
τα κριτήρια αξιολόγησης των ερευνητικών προτάσεων
εκπόνησης Διδακτορικής Διατριβής κατόπιν εισήγησης
της ΣΕΔΣ.
δ) Αναθέτει σε τριμελείς επιτροπές (σύμφωνα με το
άρθρο 94 του N. 4957/2022) σε συνεργασία με τη ΣΕΔΣ
την αξιολόγηση των υποψηφιοτήτων και τη σύνταξη
υπομνήματος προς τη Συνέλευση του Τμήματος η οποία
περιλαμβάνει Πίνακα Επιτυχόντων Υποψήφιων Διδακτόρων.
ε) Ορίζει τον επιβλέποντα και τα μέλη των τριμελών
συμβουλευτικών επιτροπών για την επίβλεψη κάθε διδακτορικής διατριβής και τα μέλη των επταμελών εξε-
ταστικών επιτροπών.
στ) Εγκρίνει τις ετήσιες εκθέσεις προόδου των Υποψήφιων Διδακτόρων και των επιβλεπόντων τους.
ζ) Ορίζει τη γλώσσα συγγραφής της Διδακτορικής Διατριβής. η) Απονέμει τα Διδακτορικά Διπλώματα.
θ) Διευθετεί κάθε θέμα της αρμοδιότητάς της που δεν
προβλέπεται από τις επιμέρους διατάξεις της ισχύουσας
νομοθεσίας και του παρόντος κανονισμού.
3. Η Συντονιστική Επιτροπή Διδακτορικών Σπουδών
(ΣΕΔΣ) συγκροτείται από τη Συνέλευση του Τμήματος
και παρακολουθεί και συντονίζει τη λειτουργία του
Προγράμματος Διδακτορικών Σπουδών του Τμήματος. Η ΣΕΔΣ απαρτίζεται από πέντε μέλη ΔΕΠ βαθμίδας
Καθηγητή ή Αναπληρωτή Καθηγητή οι οποίοι έχουν
επιδείξει διεθνώς αναγνωρισμένο επιστημονικό έργο,
διαθέτουν τουλάχιστον τριετή διδακτική εμπειρία σε
Π.Μ.Σ. και έχουν αναλάβει μεταπτυχιακό έργο του Τμήματος Διοίκησης Οργανισμών, Μάρκετινγκ και Τουρι-
σμού. Η θητεία των μελών της ΣΕΔΣ είναι τετραετής και
μπορεί να ανανεωθεί. Ο Πρόεδρος της ΣΕΔΣ εκλέγεται
από τη Συνέλευση του Τμήματος με εισήγηση των μελών
της ΣΕΔΣ για τετραετή θητεία και η θητεία του μπορεί
να ανανεωθεί. Συγκεκριμένα η Συντονιστική Επιτροπή
Διδακτορικών Σπουδών του Τμήματος έχει τις ακόλουθες αρμοδιότητες:
α) Επίβλεψη της τήρησης του παρόντος κανονισμού.
β) Προβολή και διεθνοποίηση των διδακτορικών
σπουδών του Τμήματος.
γ) Εισηγείται στη Συνέλευση του Τμήματος την προκήρυξη ή πρόσκληση εκδήλωσης ενδιαφέροντος Υπο-
ψηφίων Διδακτόρων.
δ) Εισηγείται στη Συνέλευση του Τμήματος τα γνωστικά πεδία και τον αριθμό εισακτέων ανά πεδίο, ανά ακα-
δημαϊκό έτος, καθώς επίσης και τα κριτήρια αξιολόγησης
των ερευνητικών προτάσεων εκπόνησης Διδακτορικής
Διατριβής.
ε) Συνεργάζεται με τριμελείς επιτροπές που αποτελούνται από μέλη ΔΕΠ του Τμήματος (σύμφωνα με το άρ-
θρο 2, παρ. 11 του πρότυπου κανονισμού διδακτορικών
σπουδών του Διεθνούς Πανεπιστημίου της Ελλάδος ΦΕΚ
B’ 4648/2023) για την αξιολόγηση των υποψηφιοτήτων
και τη σύνταξη υπομνήματος προς τη Συνέλευση του
Τμήματος η οποία περιλαμβάνει τους πίνακες επιτυχόντων υποψήφιων διδακτόρων.
στ) Συνεργάζεται με τις τριμελείς επιτροπές επίβλεψης
για την αξιολόγηση της προόδου των υποψήφιων διδακτόρων και τη σύνταξη υπομνήματος προς τη Συνέλευση
του Τμήματος.
ζ) Εισηγείται στη Συνέλευση του Τμήματος για κάθε
θέμα που της ανατίθεται, για την επικαιροποίηση του κανονισμού διδακτορικών και μεταδιδακτορικών σπουδών
καθώς και για τη βελτίωση των Διδακτορικών Σπουδών
του Τμήματος.
Άρθρο 5
Προκήρυξη ή Πρόσκληση Εκδήλωσης
Ενδιαφέροντος για την Επιλογή
Υποψήφιων Διδακτόρων
1. Το Τμήμα Διοίκησης Οργανισμών, Μάρκετινγκ και
Τουρισμού μπορεί να προκηρύσσει θέσεις υποψήφιων
διδακτόρων, υποτρόφων ή όχι, σύμφωνα με όσα ορίζονται στον παρόντα Κανονισμό Διδακτορικών Σπουδών,
κατά την έναρξη εκάστου ακαδημαϊκού εξαμήνου και
συγκεκριμένα, κάθε Νοέμβριο και Μάιο.
2. Οι προϋποθέσεις, οι όροι, οι προθεσμίες και οι διαδικασίες κατάθεσης υποψηφιοτήτων και επιλογής υπο-
ψήφιων διδακτόρων, καθώς και πρόσθετες υποχρεώσεις
αυτών, ρήτρες, παραδοτέα, απαίτηση δημοσιεύσεων σε
έγκριτα επιστημονικά περιοδικά και σε συνέδρια και τα
χρονικά όρια ολοκλήρωσης των διατριβών, μνημονεύονται ρητά στις σχετικές προκηρύξεις ή προσκλήσεις.
3. Η ΣΕΔΣ εισηγείται κάθε Νοέμβριο και Μάιο στη Συνέλευση του Τμήματος την προκήρυξη ή πρόσκληση
εκδήλωσης ενδιαφέροντος Υποψηφίων Διδακτόρων.
Η Συνέλευση του Τμήματος λαμβάνει απόφαση για την
προκήρυξη ή πρόσκληση εκδήλωσης ενδιαφέροντος η
οποία κοινοποιείται στην ιστοσελίδα του Τμήματος και
στον διαδικτυακό τόπο της Σχολής Οικονομίας και Διοίκησης του Διεθνούς Πανεπιστημίου της Ελλάδος. Στην
προκήρυξη ή πρόσκληση εκδήλωσης ενδιαφέροντος
αναφέρονται:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
α) Τα γνωστικά πεδία των προς πλήρωση θέσεων.
β) Ο μέγιστος αριθμός υποψήφιων διδακτόρων ανά
γνωστικό πεδίο.
γ) Οι προϋποθέσεις και τα κριτήρια επιλογής των υποψήφιων διδακτόρων.
δ) Οι προθεσμίες και τα απαραίτητα δικαιολογητικά
που πρέπει να υποβληθούν.
ε) Κάθε άλλη πληροφορία την οποία η Συνέλευση του
Τμήματος κρίνει απαραίτητη.
Άρθρο 6
Προϋποθέσεις και Κριτήρια Εισαγωγής
στο Πρόγραμμα Διδακτορικών Σπουδών
1. Για την εισαγωγή στο πρόγραμμα διδακτορικών
σπουδών οι υποψήφιοι θα πρέπει να έχουν τα παρακάτω τυπικά προσόντα:
α) Πτυχίο Ελληνικού ΑΕΙ ή ομοταγούς Πανεπιστημίου
της αλλοδαπής αναγνωρισμένο κατά τις κείμενες διατάξεις του άρθρου 36 παρ. 2 του ν. 5029/2023. Το αρμόδιο
όργανο του Διεθνούς Πανεπιστημίου της Ελλάδος, εφόσον ο τίτλος σπουδών συμπεριλαμβάνεται στον κατά-
λογο του άρθρου 307 του ν. 4957/2022, επιπροσθέτως
των λοιπών δικαιολογητικών που καθορίζει, οφείλει να
ζητήσει Βεβαίωση Τόπου Σπουδών, η οποία εκδίδεται
και αποστέλλεται από τον φορέα πραγματοποίησης τον
σπουδών. Αν ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν
αναγνωρίζεται, εκτός αν το μέρος σπουδών που έγιναν
στην ελληνική επικράτεια βρίσκεται σε δημόσιο Α.Ε.Ι.
Ο βαθμός του πτυχίου θα πρέπει να είναι μεγαλύτερος
ή ίσος με «7.0». Κατ’ εξαίρεση μπορεί να επιτραπεί χαμηλότερος βαθμός, κατόπιν αιτιολογημένης τεκμηρίωσης
εκ μέρους της Συνέλευσης του Τμήματος.
β) Μεταπτυχιακό Δίπλωμα Ελληνικού ΑΕΙ ή ομοταγούς Πανεπιστημίου της αλλοδαπής αναγνωρισμένο
κατά τις κείμενες διατάξεις του άρθρου 36 παρ. 2 του
ν. 5029/2023. Το αρμόδιο όργανο του Διεθνούς Πανεπιστημίου της Ελλάδος, εφόσον ο τίτλος σπουδών συ-
μπεριλαμβάνεται στον κατάλογο του άρθρου 307 του
ν. 4957/2022, επιπροσθέτως των λοιπών δικαιολογητικών που καθορίζει, οφείλει να ζητήσει Βεβαίωση Τόπου
Σπουδών, η οποία εκδίδεται και αποστέλλεται από τον
φορέα πραγματοποίησης τον σπουδών. Αν ως τόπος
σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται, εκτός αν
το μέρος σπουδών που έγιναν στην ελληνική επικράτεια
βρίσκεται σε δημόσιο Α.Ε.Ι. Ο βαθμός του μεταπτυχιακού
διπλώματος θα πρέπει να είναι:
βα) Για σπουδές στην Ελλάδα, μεγαλύτερος ή ίσος με
«7.5».
ββ) Για σπουδές στο Ηνωμένο Βασίλειο μεγαλύτερος
ή ίσος με «55%» και
βγ) Για σπουδές στις ΗΠΑ υψηλότερος ή ίσος με «Β».
βδ) Για σπουδές σε άλλες χώρες, υψηλότερος ή ίσος
με το «Β» των ΗΠΑ.
γ) Άριστη γνώση της Αγγλικής Γλώσσας. Επιπρόσθετα,
το Τμήμα μπορεί κατά βούληση και ανάλογα με τυχόν
ιδιαιτερότητες επιμέρους γνωστικών πεδίων, να ζητήσει
τη γνώση και άλλης(ων) γλώσσας(ων). Η άριστη γνώση
της Αγγλικής Γλώσσας αποδεικνύεται με ένα από τα παρακάτω, σύμφωνα με το π.δ.  85/2022:
γα) Πιστοποιητικό Proficiency των Πανεπιστημίων
Cambridge ή Michigan ή άλλων πανεπιστημίων δημόσιου χαρακτήρα, ή Ελληνικό Κρατικό Πιστοποιητικό Γλωσ-
σομάθειας επιπέδουΓ2/C2 (αντίστοιχο του Proficiency).
γβ) TOEFL Paper 550/677 ή TOEFL IBT 80/120 ή IELTS
Academic 6,5 που αποκτήθηκε εντός της προηγούμενης
διετίας.
γγ) Οποιοδήποτε αναγνωρισμένο (από το ΔΟΑΤΑΠ)
πτυχίο ή δίπλωμα Αγγλόφωνου ιδρύματος τριτοβάθμιας
εκπαίδευσης της αλλοδαπής ή πιστοποιητικό επιτυχούς
παρακολούθησης δύο τουλάχιστον ετών σε αγγλόφωνο
ίδρυμα τριτοβάθμιας εκπαίδευσης.
γδ) Αναγνωρισμένος διδακτορικός τίτλος ή μεταπτυχιακός τίτλος ετήσιας τουλάχιστον φοίτησης Αγγλόφωνου
ΑΕΙ.
γε) Πτυχίο ξένων γλωσσών μετάφρασης και διερμηνείας ΑΕΙ της ημεδαπής ή ισότιμο αντίστοιχης ειδικότητας
της αλλοδαπής.
γστ) Απολυτήριος τίτλος Αγγλόφωνων σχολών ισότιμων των ελληνικών σχολών Δευτεροβάθμιας Εκπαί-
δευσης.
γζ) Πτυχίο τμήματος Αγγλικής Γλώσσας και Φιλολογίας
ΑΕΙ της ημεδαπής ή της αλλοδαπής αναγνωρισμένο από
το ΔΟΑΤΑΠ.
γη) Πιστοποιητικό διδακτικού έργου σε Αγγλόφωνο
ίδρυμα τριτοβάθμιας εκπαίδευσης της αλλοδαπής διάρκειας τουλάχιστον ενός (1) πλήρους ακαδημαϊκού έτους.
2. Σε εξαιρετικές περιπτώσεις και ειδικότερα στην περίπτωση που η βαθμολογία του μεταπτυχιακού διπλώ-
ματος του υποψηφίου δεν ανταποκρίνεται στα πρότυπα
που έχουν ορισθεί παραπάνω, μπορεί να συζητηθεί η
αίτησή του/της στη Συνέλευση του Τμήματος μετά από
τεκμηριωμένη πρόταση της ΣΕΔΣ και του ενδιαφερόμενου επιβλέποντος μέλους ΔΕΠ, προκειμένου να συνεκτι-
μηθούν και τα ακόλουθα ουσιαστικά προσόντα:
α) Τεκμηριωμένη ικανότητα και προοπτική για έρευνα.
Η ερευνητική ικανότητα τεκμηριώνεται είτε με την δημοσίευση επιστημονικών εργασιών (σε έγκριτα διεθνούς
φήμης επιστημονικά περιοδικά με σύστημα κριτών ή/και
σε διεθνή επιστημονικά συνέδρια με σύστημα κριτών) ή
με άλλα αποδεικτικά ερευνητικής εμπειρίας (πχ. ερευνητική απασχόληση σε ερευνητικά κέντρα ή ινστιτούτα ή
ερευνητικά προγράμματα.) β) Αποδεδειγμένη πλούσια
επαγγελματική ή ερευνητική εμπειρία υψηλού επιπέδου
(τουλάχιστον πέντε ετών) στο επιστημονικό πεδίο της
προτεινόμενης διδακτορικής διατριβής.
Άρθρο 7
Διαδικασία Εισαγωγής των Υποψηφίων
στο Πρόγραμμα Διδακτορικών Σπουδών
Η διαδικασία Εισαγωγής των Υποψηφίων στο Πρόγραμμα Διδακτορικών Σπουδών του Τμήματος Διοίκη-
σης Οργανισμών, Μάρκετινγκ και Τουρισμού του Διεθνούς Πανεπιστημίου της Ελλάδος περιλαμβάνει δύο
κύκλους:
1. Πρώτος Κύκλος-Εισαγωγή στο Πρόγραμμα.
Ο/Η υποψήφιος/α, υποβάλλει αίτηση στο Τμήμα με
τον προτεινόμενο τίτλο της διδακτορικής διατριβής. Τα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
απαιτούμενα δικαιολογητικά που υποβάλλονται μαζί με
την αίτηση από κάθε υποψήφιο είναι τα εξής:
α) Έντυπη ή ηλεκτρονική αίτηση (βρίσκεται αναρτημένη στο διαδικτυακό τόπο του Τμήματος). Προαιρετικά,
ο/η υποψήφιος/α στην αίτηση μπορεί να προτείνει ως
επιβλέποντα έναν καθηγητή του Τμήματος του οποίου
το γνωστικό αντικείμενο ή το επιστημονικό έργο είναι
συναφές με αυτό της προς εκπόνηση διδακτορικής διατριβής.
β) Αναλυτικό βιογραφικό σημείωμα.
γ) Αντίγραφο πτυχίου ή διπλώματος ενιαίου και αδιάσπαστου τίτλου σπουδών, με συνημμένη αναγνώριση
από το ΔΟΑΤΑΠ, εφόσον έχει αποκτηθεί από ΑΕΙ της
Αλλοδαπής.
δ) Αντίγραφο μεταπτυχιακού διπλώματος, με συνημμένη αναγνώριση από το ΔΟΑΤΑΠ, εφόσον έχει αποκτη-
θεί από ΑΕΙ της Αλλοδαπής.
ε) Αποδεικτικά στοιχεία (διπλώματα, αντίγραφα αποτελεσμάτων εξετάσεων) γνώσης της Αγγλικής γλώσσας.
στ) Τουλάχιστον δύο (2) συστατικές επιστολές τις οποίες είτε οι ίδιοι οι συντάκτες τις αποστέλλουν απευθείας
στην Γραμματεία του Τμήματος ή ο/η υποψήφιος/α καταθέτει στη Γραμματεία του Τμήματος σε σφραγισμένο
φάκελο από τους συντάκτες (ονοματεπώνυμο, τίτλος,
διεύθυνση, e-mail και τηλέφωνο του συντάκτη θα πρέπει να αναγράφονται και στην αίτηση του υποψηφίου).
ζ) Περίληψη διπλωματικής μεταπτυχιακής εργασίας ή
διπλωματικής εργασίας ενιαίου και αδιάσπαστου τίτλου
σπουδών μεταπτυχιακού επιπέδου του άρθρου 78 του
ν. 4957/2022.
η) Πλήρη αντίγραφα επιστημονικών δημοσιεύσεων
και πιστοποιητικά συμμετοχής σε ερευνητικά προγράμματα, βεβαιώσεις σχετικής επαγγελματικής εμπειρίας,
κ.λπ. (εφόσον υπάρχουν).
θ) Πρόταση Διδακτορικής Διατριβής (όπως περιγράφεται παρακάτω). Ο/Η υποψήφιος/α υποχρεούται να
υποβάλει μαζί με την αίτηση και τα υπόλοιπα δικαιολογητικά μια Ερευνητική Πρόταση Διδακτορικής Διατριβής
(Παράρτημα Ι: Οδηγός Σύνταξης Ερευνητικής Πρότασης
Διδακτορικής Διατριβής από Υποψήφιους Διδάκτορες)
η οποία θα πρέπει να περιλαμβάνει τα εξής:
Τίτλος, Θεματική Περιοχή/Πεδίο, Λέξεις-Κλειδιά.
Συνοπτική περιγραφή του προτεινόμενου θέματος και
ανασκόπηση της σχετικής πρόσφατης βιβλιογραφίας.
Συνεισφορά στην επιστήμη και ερευνητική πρωτοτυπία της προτεινόμενης διατριβής. Βασικός σκοπός, στό-
χοι και αρχικά ερευνητικά ερωτήματα της προτεινόμενης
διδακτορικής διατριβής.
Προτεινόμενη μεθοδολογία έρευνας.
Χρονοδιάγραμμα (κατά εκτίμηση) της προβλεπόμενης
διάρκειας των βασικών σταδίων εκπόνησης της διδακτορικής διατριβής, όπως λ.χ. βιβλιογραφική ανασκόπηση,
συλλογή και επεξεργασία πρωτογενούς ερευνητικού
υλικού, συγγραφή της διατριβής κ.λπ.
Συνάφεια του προτεινόμενου θέματος με το υπό
προκήρυξη γνωστικό πεδίο καθώς και με το συνολικό
ακαδημαϊκό (ερευνητικό/συγγραφικό/διδακτικό) ή/και
επαγγελματικό έργο του υποψήφιου.
Βιβλιογραφικές αναφορές οι οποίες εμφανίζονται στην
πρόταση.
2. Δεύτερος Κύκλος  - Έλεγχος πληρότητας φακέλου - Διαδικασία Συνέντευξης - απόφαση Συνέλευσης
του Τμήματος. Η Γραμματεία ελέγχει την πληρότητα
των αιτήσεων και των δικαιολογητικών σύμφωνα με
την ισχύουσα νομοθεσία και τον παρόντα κανονισμό
και κατόπιν διαβιβάζει τις αιτήσεις και τα συνημμένα
δικαιολογητικά στη Συνέλευση του Τμήματος. Η Συνέλευση του Τμήματος, ορίζει επιτροπή ή επιτροπές αξιο-
λόγησης αιτήσεων εκπόνησης διδακτορικών διατριβών,
αποτελούμενες κατά προτεραιότητα από μέλη ΔΕΠ του
Τμήματος. Η εκάστοτε επιτροπή αξιολογεί τις αιτήσεις
και τα συνυποβαλλόμενα έγγραφα, δύναται να ζητήσει
διευκρινήσεις από τους υποψηφίους και να τους καλέσει
σε συνέντευξη. Η συνέντευξη με τον/την υποψήφιο/α
πραγματοποιείται από την τριμελή εξεταστική επιτροπή
σε καθορισμένη ημέρα και ώρα. Στη συνέντευξη συνεκτιμώνται η συνολική συγκρότηση και επιστημονική επάρ-
κεια του/της υποψήφιου/ας αναφορικά με το γνωστικό
αντικείμενο, το κίνητρο και το ενδιαφέρον του/της για
την εκπόνηση της διδακτορικής διατριβής. Ο/Η υποψήφιος/α αξιολογείται κατά τη διαδικασία της συνέντευξης
ξεχωριστά από το κάθε μέλος της τριμελούς εξεταστικής επιτροπής. Η Επιτροπή, στη συνέχεια, από κοινού
με τη Συντονιστική Επιτροπή Διδακτορικών Σπουδών
του Τμήματος, συνεκτιμώντας τη γνώμη του προτεινόμενου επιβλέποντα (εάν υπάρχει αυτό το στοιχείο στην
αίτηση του υποψηφίου) εισηγείται - εντός διμήνου από
την ημερομηνία λήξης υποβολής των αιτήσεων - στη
Συνέλευση του Τμήματος την έγκριση ή την απόρριψη
των αιτήσεων. Η Συνέλευση του Τμήματος, συνεκτιμώντας την εισήγηση των επιτροπών εγκρίνει ή απορρίπτει
αιτιολογημένα τις αιτήσεις των υποψηφίων. Στην εγκριτική απόφαση της Συνέλευσης του Τμήματος ορίζεται ο
επιβλέπων, η τριμελής συμβουλευτική επιτροπή, κατόπιν
εισήγησης του επιβλέποντα, καθώς και η γλώσσα συγγραφής της διδακτορικής διατριβής.
Άρθρο 8
Προϋποθέσεις και Κριτήρια Ανάληψης
Επίβλεψης Διδακτορικής Διατριβής
από μέλη ΔΕΠ
1. Με απόφαση της Συνέλευσης του Τμήματος Διοίκησης Οργανισμών, Μάρκετινγκ και Τουρισμού ορίζεται η
τριμελής συμβουλευτική επιτροπή, μεταξύ των οποίων
ορίζεται και ο επιβλέπων. Στη συμβουλευτική επιτροπή
δύνανται να συμμετέχουν ως μέλη:
α) μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος,
β) μέλη Δ.Ε.Π. άλλων Τμημάτων του Διεθνούς Πανεπιστημίου της Ελλάδος ή άλλου Α.Ε.Ι.,
γ) Ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
2. Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση διδακτορική διατριβή. Ο αριθμός των αφυπηρετησάντων
Μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει τον
έναν (1). Η τριμελής συμβουλευτική επιτροπή είναι αρμόδια για την υποστήριξη του υποψήφιου διδάκτορα κατά
τη διαδικασία εκπόνησης και συγγραφής της διδακτορικής διατριβής και την παρακολούθηση της προόδου της.
Ο επιβλέπων και τα μέλη της συμβουλευτικής επιτροπής
δεν δικαιούνται αμοιβής ή άλλης αποζημίωσης για την
υποστήριξη της εκπόνησης της διδακτορικής διατριβής.
3. Αν κάποιο από τα μέλη της τριμελούς συμβουλευτικής επιτροπής, συμπεριλαμβανομένου του επιβλέπο-
ντος, εκλείψει ή αδυνατεί να εκπληρώσει τα καθήκοντά
του, μετά από αίτημα του ίδιου ή του υποψήφιου διδάκτορα, με απόφαση της Συνέλευσης του Τμήματος δύνα-
ται να ορίζεται αντικαταστάτης του έως την ολοκλήρωση
της εκπόνησης της διδακτορικής διατριβής, ακόμη και
καθ’ υπέρβαση του μέγιστου αριθμού υποψήφιων διδακτόρων που μπορεί να ανατεθεί στον κάθε επιβλέποντα,
σύμφωνα με όσα ορίζονται στον παρόντα Κανονισμό
Διδακτορικών Σπουδών.
4. Αν ο επιβλέπων ή μέλος της τριμελούς συμβουλευτικής επιτροπής μετακινηθεί σε άλλο Τμήμα του Διεθνούς
Πανεπιστημίου της Ελλάδος ή άλλου Ανώτατου Εκπαιδευτικού Ιδρύματος (Α.Ε.Ι.) ή αφυπηρετήσει, δύναται να
συνεχίσει να κατέχει την ιδιότητα του επιβλέποντος της
διδακτορικής διατριβής, εφόσον συναινεί, και ο τίτλος
απονέμεται από το Διεθνές Πανεπιστήμιο της Ελλάδος.
5. Τα ονόματα των υποψήφιων διδακτόρων, των επιβλεπόντων μελών Δ.Ε.Π. ή ερευνητών, οι τίτλοι των
εκπονούμενων διδακτορικών διατριβών και σύντομη
περίληψη αυτών, καθώς και τα μέλη των συμβουλευτικών επιτροπών αναρτώνται στον διαδικτυακό τόπο
του Τμήματος Διοίκησης Οργανισμών, Μάρκετινγκ και
Τουρισμού στην ελληνική και στην αγγλική γλώσσα.
6. Ο μέγιστος αριθμός ενεργών διδακτορικών διατριβών προς επίβλεψη για κάθε μέλος ΔΕΠ με την ιδιότητα
του πρώτου/κύριου επιβλέποντα (ανά πάσα στιγμή) δεν
μπορεί να είναι ανώτερος των επτά (7), εκτός αν ορίζει
διαφορετικά η κείμενη νομοθεσία, συνδυαστικά με πρόσθετα κριτήρια που εξειδικεύονται ως εξής:
α) Μέλος ΔΕΠ, εφόσον έχει επιβλέψει επιτυχώς (ως
πρώτος επιβλέπων) από την αρχή έως την ολοκλήρωση της διατριβής, τουλάχιστον δύο (2) διδακτορικές
διατριβές, και έχει συμμετάσχει ως μέλος τριμελούς
συμβουλευτικής επιτροπής σε δύο (2) τουλάχιστον διαφορετικές διδακτορικές διατριβές που ολοκληρώθηκαν
επιτυχώς μπορεί να αναλάβει έως επτά (7) υποψήφιους
διδάκτορες ή και περισσότερους αν ορίζει διαφορετικά
η ισχύουσα νομοθεσία.
β) Μέλος ΔΕΠ εφόσον έχει επιβλέψει επιτυχώς (ως
πρώτος επιβλέπων) από την αρχή έως την ολοκλήρωση
της διατριβής, τουλάχιστον μία (1) διδακτορική διατριβή,
και είτε 1. έχει συμμετάσχει ως μέλος τριμελούς συμβουλευτικής επιτροπής σε δύο (2) τουλάχιστον διαφορετικές
διδακτορικές διατριβές που ολοκληρώθηκαν επιτυχώς,
είτε 2. Είναι επιστημονικός υπεύθυνος σε δύο (2) τουλάχιστον ερευνητικά προγράμματα ιδίων, εθνικών ή κοι-
νοτικών πόρων που έχουν ολοκληρωθεί είτε 3. Διαθέτει
τουλάχιστον 15 δημοσιεύσεις σε επιστημονικό περιοδικό αναγνωρισμένου κύρους (Scopus indexed), μπορεί να
αναλάβει έως πέντε (5) υποψήφιους διδάκτορες.
γ) Μέλος ΔΕΠ, εφόσον διαθέτει 1. Είτε τουλάχιστον
δύο (2) πλήρη έτη διδασκαλίας σε ΠΜΣ, είτε 2. έχει επιβλέψει επιτυχώς (ως πρώτος επιβλέπων) από την αρχή
έως την ολοκλήρωση της διατριβής, τουλάχιστον μία
(1) διδακτορική διατριβή, είτε 3. έχει συμμετάσχει ως
μέλος τριμελούς συμβουλευτικής επιτροπής σε μία (1)
τουλάχιστον διδακτορική διατριβή που ολοκληρώθηκε
επιτυχώς, είτε 4. Είναι επιστημονικός υπεύθυνος σε δύο
(2) τουλάχιστον ερευνητικά προγράμματα ιδίων, εθνικών
ή κοινοτικών πόρων που έχουν ολοκληρωθεί είτε 5. Διαθέτει τουλάχιστον 12 δημοσιεύσεις σε επιστημονικό
περιοδικό αναγνωρισμένου κύρους (Scopus indexed)
μπορεί να αναλάβει έως τρεις (3) υποψήφιους διδάκτορες.
δ) Σε όλες τις άλλες περιπτώσεις, μέλος ΔΕΠ μπορεί
να οριστεί ως μέλος τριμελούς συμβουλευτικής επιτροπής (όχι ως πρώτος επιβλέπων), εφόσον όμως διαθέτει
είτε 1. τουλάχιστον δύο (2) πλήρη έτη διδασκαλίας σε
ΠΜΣ είτε 2. Είναι επιστημονικός υπεύθυνος σε ένα (1)
τουλάχιστον ερευνητικό πρόγραμμα ιδίων, εθνικών ή
κοινοτικών πόρων είτε 3. Διαθέτει τουλάχιστον 8 δημοσιεύσεις σε επιστημονικό περιοδικό αναγνωρισμένου
κύρους (Scopus indexed).
Άρθρο 9
Επίβλεψη Εκπόνησης Διδακτορικής Διατριβής
και Σεμινάριο Υποψήφιων Διδακτόρων
1. Ο/η υποψήφιος/α διδάκτορας παρακολουθεί υποχρεωτικά ένα ειδικό Σεμινάριο Μεθοδολογίας Έρευνας
και Συγγραφής Διδακτορικής Διατριβής, το οποίο πρέπει να ολοκληρώσει επιτυχώς με συμμετοχή στην όποια
μορφή αξιολόγησης αποφασίζεται κάθε φορά από τους
εισηγητές του σεμιναρίου. Το Σεμινάριο οργανώνεται
είτε σε επίπεδο Σχολής (με τη σύμπραξη όλων των Τμημάτων της Σχολής) είτε από κοινού από Σχολές του Διε-
θνούς Πανεπιστημίου της Ελλάδος με συναφή γνωστικά
πεδία. Σκοπός του σεμιναρίου είναι η εξοικείωση των
υποψηφίων με τις μεθόδους έρευνας και συγγραφής
μιας διδακτορικής διατριβής με στόχο την αρτιότερη
δυνατή εκπόνησή της.
2. Η επίβλεψη της διδακτορικής διατριβής γίνεται
σύμφωνα με το ισχύον νομικό πλαίσιο (ν. 4957/2022).
Ο Επιβλέπων, σε συνεργασία με τα υπόλοιπα μέλη της
τριμελούς συμβουλευτικής επιτροπής, συμβουλεύει και
καθοδηγεί τον/την υποψήφιο/α για όλα τα θέματα που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
σχετίζονται με την εκπόνηση της διδακτορικής διατριβής
όπως για παράδειγμα τον προσδιορισμό του θέματος, τη
μεθοδολογία έρευνας, διαβάζει και σχολιάζει γραπτώς
τα κεφάλαια της διατριβής, ελέγχει αν η διδακτορική
διατριβή έχει δυνητική συνεισφορά στην Επιστήμη, κ.τ.λ.
Ο Επιβλέπων έχει τακτικές συναντήσεις και στενή ακαδημαϊκή συνεργασία με τον/την υποψήφιο/α διδάκτορα
και τον/την ενθαρρύνει να παρουσιάζει την πορεία της
διατριβής σε διάφορα σεμινάρια ή εκδηλώσεις, σε μέλη
ΔΕΠ του Τμήματος ή σε προπτυχιακά και μεταπτυχιακά
μαθήματα. Ο Επιβλέπων, ή μέλος της συμβουλευτικής
επιτροπής, μπορεί να παραιτηθεί με γραπτή, επαρκώς
αιτιολογημένη πρότασή του και κατόπιν αποδοχής της
από τη Συνέλευση του Τμήματος. Σε περίπτωση παραίτησης του επιβλέποντα καθηγητή θα πρέπει να υποβάλλε-
ται από τον επιβλέποντα η έως τη στιγμή εκείνη έκθεση
προόδου του υποψηφίου διδάκτορα. Στην περίπτωση
αυτή η Συνέλευση οφείλει να ορίσει νέο επιβλέποντα ή
μέλος της επιτροπής αντίστοιχα.
3. Η γλώσσα εκπόνησης της διδακτορικής διατριβής
είναι η Ελληνική ή η Αγγλική.
Άρθρο 10
Δικαιώματα και Υποχρεώσεις
Υποψήφιων Διδακτόρων
1. Οι υποψήφιοι διδάκτορες έχουν τα δικαιώματα των
φοιτητών μεταπτυχιακών προγραμμάτων σπουδών και
κάθε άλλο δικαίωμα που ορίζεται από τον κανονισμό
διδακτορικών σπουδών. Οι υποψήφιοι διδάκτορες δύνανται να συμμετέχουν σε ερευνητικά έργα/προγράμματα
του Διεθνούς Πανεπιστημίου της Ελλάδος και να λαμβάνουν υποτροφίες στο πλαίσιο συγχρηματοδοτούμενων,
αυτοχρηματοδοτούμενων ή λοιπών έργων/προγραμμάτων για την οικονομική ενίσχυση της διδακτορικής
τους έρευνας.
2. Οι διδακτορικές σπουδές προσφέρονται δωρεάν.
Οι υποψήφιοι διδάκτορες μέχρι και πέντε (5) έτη μετά
την ολοκλήρωση της διδακτορικής τους διατριβής, διατηρούν δικαιώματα πρόσβασης, δανεισμού και χρήσης
των ηλεκτρονικών υπηρεσιών των πανεπιστημιακών
βιβλιοθηκών.
3. Οι υποψήφιοι διδάκτορες έχουν τις ακόλουθες υποχρεώσεις:
α) υποβάλλουν εγγράφως αναλυτικό υπόμνημα προόδου της διατριβής τους σε ετήσια βάση προς τη τριμελή
συμβουλευτική επιτροπή και παρουσιάζουν προφορικά την πρόοδο αυτής. Με την έναρξη του χειμερινού
εξαμήνου του ακαδημαϊκού έτους κατά το οποίο ο/η
υποψήφιος/α έχει ολοκληρώσει δώδεκα (12) μήνες από
την εισαγωγή του στο πρόγραμμα (συγκρότηση της τριμελούς συμβουλευτικής επιτροπής), ο/η υποψήφιος/α
θα πρέπει να παρουσιάσει και να υποστηρίξει υπόμνημα
σχετικό με την πρόοδο της εκπόνησης της διδακτορικής
διατριβής, και συγκεκριμένα την αναλυτική παρουσίαση της βιβλιογραφικής έρευνας, την ανάπτυξη δόκιμων
ερευνητικών υποθέσεων και ερωτημάτων και την ανάπτυξη της προτεινόμενης ερευνητικής μεθοδολογίας και
τυχόν μοντέλων/υποδειγμάτων έρευνας. Η προφορική
υποστήριξη της προόδου της εκπόνησης της διδακτορικής διατριβής γίνεται σε εκδήλωση κοινή, υποχρεωτική
(παρ. 2α άρθρο 93 του ν. 4957/2022), για όλους τους υποψήφιους διδάκτορες του Τμήματος, στην οποία μετέχουν
τα μέλη της τριμελούς συμβουλευτικής επιτροπής, όλοι
οι υποψήφιοι διδάκτορες του Τμήματος και τα μέλη της
Συνέλευσης του Τμήματος. Την ευθύνη της αξιολόγησης
της υποστήριξης της προόδου την έχει από κοινού η
τριμελής συμβουλευτική επιτροπή και η ΣΕΔΣ, οποία
καταρτίζει και υπογράφει σχετικό πρακτικό αξιολόγησης. Η επίδοση της υποστήριξης της προόδου κρίνεται
ως «Επιτυχής»/«Ανεπιτυχής». Σε περίπτωση ανεπιτυχούς
υποστήριξης, ο/η υποψήφιος/α μπορεί να εξεταστεί μία
ακόμη φορά, με την ίδια διαδικασία, μετά την πάροδο έξι
(6) μηνών. Σε περίπτωση που ο/η υποψήφιος/α και στην
δεύτερη εξέταση υποστηρίξει ανεπιτυχώς την πρόοδο
της εκπόνησης της διδακτορικής διατριβής, τότε διαγράφεται από το μητρώο του Τμήματος κατόπιν σχετικής
απόφασης του Τμήματος και παύει οριστικά η εκπόνηση
της διδακτορικής διατριβής. Η ανωτέρω διαδικασία της
υποστήριξης, αξιολόγησης και πιστοποίησης της προόδου όλων των υποψήφιων διδακτόρων του Τμήματος
επαναλαμβάνεται αυτούσια κάθε ακαδημαϊκό έτος με
την έναρξη του χειμερινού εξαμήνου.
β) Συνεργάζονται με τον επιβλέποντα και τα μέλη της
συμβουλευτικής επιτροπής για την υποστήριξη της εκπόνησης της διατριβής τους.
γ) Παρέχουν επικουρικό διδακτικό έργο (π.χ. προετοιμασία εκπαιδευτικού υλικού, περιορισμένες διαλέ-
ξεις μαθημάτων του Τμήματος σε θέματα συναφή με το
αντικείμενο της διδακτορικής διατριβής που εκπονεί,
υπό την εποπτεία του επιβλέποντος καθηγητή ή/και των
δύο (2) άλλων μελών της τριμελούς συμβουλευτικής επιτροπής) σύμφωνα με τις ανάγκες των προγραμμάτων
πρώτου και δεύτερου κύκλου σπουδών του Τμήματος.
δ) Συμμετέχουν υποχρεωτικά στη διεξαγωγή και τις
επιτηρήσεις των εξετάσεων των προγραμμάτων πρώτου
και δεύτερου κύκλου σπουδών του Τμήματος Διοίκησης Οργανισμών, Μάρκετινγκ και Τουρισμού, κατόπιν
υπόδειξης του επιβλέποντος καθώς και κάθε άλλη υποχρέωση που ορίζεται από τον κανονισμό διδακτορικών
σπουδών και τον κανονισμό μεταπτυχιακών και διδακτορικών Σπουδών.
ε) Ο/Η υποψήφιος/α διδάκτορας υποχρεούται να βρίσκεται στο Πανεπιστήμιο τουλάχιστον δεκαπέντε (15)
ώρες κάθε εβδομάδα, κατανεμημένες υποχρεωτικά
σε τρείς (3) εργάσιμες ημέρες, συμμετέχοντας αμισθί
σε εκπαιδευτικές, ερευνητικές και λοιπές ακαδημαϊκές
δραστηριότητες που σχετίζονται με την εκπόνηση της
διδακτορικής του/της διατριβής, υπό την εποπτεία κυρίως του επιβλέποντος καθηγητή ή/και των δύο (2) άλλων
μελών της τριμελούς συμβουλευτικής επιτροπής.
στ) Ο/Η υποψήφιος/α διδάκτορας έχει υποχρέωση
να αναφέρει τον τίτλο του Τμήματος Διοίκησης Οργανισμών, Μάρκετινγκ και Τουρισμού και το όνομα του
Διεθνούς Πανεπιστημίου της Ελλάδος σε όλες τις ερευνητικές, εκπαιδευτικές και λοιπές δραστηριότητές του
καθώς και σε όλες τις δημοσιεύσεις του/της κάθε τύπου
και μορφής που σχετίζονται με την εκπόνηση της διδακτορικής του/της έρευνας. Σε όλα τα προηγούμενα του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
παρόντος εδαφίου, δεν επιτρέπεται η αναφορά οποιουδήποτε άλλου Τμήματος ή ιδρύματος, ούτε δημόσιου
οργανισμού ή ιδιωτικής επιχείρησης.
ζ) Ο/Η υποψήφιος/α διδάκτορας έχει υποχρέωση να
επιδιώκει τακτικές συναντήσεις με τον επιβλέποντα καθηγητή και να συζητά την εργασία του με τα άλλα δύο
μέλη της τριμελούς συμβουλευτικής επιτροπής και να
τους παρέχει γραπτές επεξηγήσεις, εφόσον του ζητηθούν.
η) Ο/Η υποψήφιος/α διδάκτορας έχει υποχρέωση να
συμμετέχει σε επιστημονικές εκδηλώσεις του Τμήματος,
υπό την εποπτεία κυρίως του επιβλέποντος καθηγητή
ή/και των δύο (2) άλλων μελών της τριμελούς συμβουλευτικής επιτροπής.
θ) Ο/Η υποψήφιος/α διδάκτορας έχει υποχρέωση να
συνεργάζεται και να συμβάλει ενεργά σε εργασίες και
δραστηριότητες των θεσμοθετημένων Ερευνητικών Εργαστηρίων του Τμήματος, σύμφωνα με τις υποδείξεις του
επιβλέποντα καθηγητή.
ι) Ο/Η υποψήφιος/α υποχρεούται να θέτει στη διάθεση
της Τριμελούς Συμβουλευτικής Επιτροπής τα πρωτογενή
στοιχεία της έρευνας που εκπονήθηκε στο πλαίσιο της
διατριβής, υπό τον όρο τήρησης της εμπιστευτικότητας
και τυχόν εμπορικών απορρήτων.
ια) Οι υποψήφιοι/ες οφείλουν να συμπεριφέρονται
όπως αρμόζει σε μέλη της ακαδημαϊκής κοινότητας σεβόμενοι/ες την κείμενη νομοθεσία και τους κανονισμούς
του Διεθνούς Πανεπιστημίου της Ελλάδος, του Τμήματος Διοίκησης Οργανισμών, Μάρκετινγκ και Τουρισμού
και του Τομέα/Εργαστηρίου/Σπουδαστηρίου στο οποίο
εκπονούν τη διατριβή τους. Σε περιπτώσεις διενέξεων
αυτές θα πρέπει να επιλύονται από τη Συνέλευση του
Τμήματος και σε οριστικό βαθμό από την Επιτροπή Δεοντολογίας του Ιδρύματος.
Άρθρο 11
Εκπόνηση της Διδακτορικής Διατριβής
1. Η διδακτορική διατριβή οφείλει να χαρακτηρίζεται
από επιστημονική πρωτοτυπία και αυθεντικότητα και να
συνιστά διακριτή συμβολή στην προαγωγή της επιστημονικής γνώσης και της έρευνας, μέσω της δημιουργίας
νέας γνώσης ή/και την άσκηση αυτόνομης κριτικής σκέψης. Η διατριβή οφείλει να είναι ένα πλήρες και αυτοτε-
λές επιστημονικό έργο το οποίο να μπορεί δυνητικά να
δημοσιευθεί είτε εξ ολοκλήρου ως βιβλίο, είτε τμηματικά
ως σειρά άρθρων σε επιστημονικά περιοδικά με κριτές.
Εκπονείται με ευθύνη των υποψηφίων υπό την επίβλεψη
της τριμελούς συμβουλευτικής επιτροπής και στοχεύει
στο να αναπτυχθούν δόκιμες επιστημονικές πρωτοβουλίες υψηλής ποιότητας και διακριτής προσφοράς στην
επιστήμη, με αυστηρά ακαδημαϊκά κριτήρια ως προς το
θεωρητικό πλαίσιο και την μεθοδολογία.
2. Η διατριβή οφείλει να χαρακτηρίζεται από σαφήνεια,
ακρίβεια, λογική ακολουθία, συνοχή, επιστημονική τεκμηρίωση, καθώς και οικονομία στην γλωσσική έκφραση.
Πρέπει να είναι επιστημονικά πειστική ως προς τους λόγους επιλογής του θέματος, την ανάδειξη της κρισιμό-
τητάς του για το συγκεκριμένο επιστημονικό πεδίο, την
πρωτοτυπία της έρευνας, την επισκόπηση της ως τώρα
παραχθείσας γνώσης, την μεθοδολογική προσέγγιση και
τους τρόπους συλλογής δεδομένων, την οργάνωση των
ευρημάτων της διδακτορικής διατριβής, την ερμηνεία
των αποτελεσμάτων και την ένταξη των συμπερασμάτων
και προτάσεων στο ευρύτερο επιστημονικό πεδίο.
3. Δεν υπάρχει περιορισμός για το εύρος της διδακτορικής διατριβής, το οποίο εξαρτάται από τις απαιτήσεις
και τις ιδιαιτερότητες του κάθε θέματος. Προτείνεται
ωστόσο το τελικό κείμενο να μην υπερβαίνει τις περίπου
100.000 λέξεις μη συμπεριλαμβανόμενης της βιβλιογραφίας, των υποσημειώσεων και των πιθανών παραρτημά-
των, πινάκων, διαγραμμάτων κ.λπ.
4. Ο/Η υποψήφιος/α διδάκτορας έχει τη δυνατότητα να
πραγματοποιήσει ένα μέρος της έρευνάς του σε Πανεπιστήμιο άλλης χώρας μετά από σύμφωνη γνώμη της Τρι-
μελούς Συμβουλευτικής Επιτροπής και της Συνέλευσης
του Τμήματος προκειμένου να εξοικειωθεί με το διεθνές
σύστημα παραγωγής και τεκμηρίωσης της επιστημονικής γνώσης ή/και για να συνεργαστεί σε ερευνητικό
επίπεδο με άλλους ερευνητές/τριες. Ο/Η Υποψήφιος/α
οφείλει να επιδιώκει ενεργή παρουσία στο διεθνές ακαδημαϊκό γίγνεσθαι συμμετέχοντας σε σεμινάρια ή επι-
στημονικά συνέδρια, αποβλέποντας στην αναγνώριση
της έρευνας του/της με δημοσιεύσεις σε περιοδικά με
σύστημα κριτών, όπου αυτό είναι εφικτό.
Άρθρο 12
Διάρκεια Σπουδών - Αναστολή φοίτησης
1. Η χρονική διάρκεια για την απόκτηση διδακτορικού
διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της τριμελούς συμβουλευτικής επιτροπής. Ως ανώτατη χρονική διάρκεια ολοκλήρωσης της διδακτορικής
διατριβής ορίζονται τα έξι (6) ημερολογιακά έτη (άρθρο 93, ν. 4957/2022). Με απόφαση της Συνέλευσης του
Τμήματος δύναται να παρατείνεται η ανώτατη χρονική
διάρκεια εκπόνησης διδακτορικής διατριβής, κατόπιν
αιτήματος του υποψήφιου διδάκτορα και σύμφωνης
γνώμης της τριμελούς συμβουλευτικής επιτροπής για
σπουδαίο λόγο.
2. Κάθε υποψήφιος διδάκτορας έχει το δικαίωμα να
ζητήσει, με αίτησή του προς τη Συνέλευση του Τμήματος, την αναστολή της εκπόνησης της Διδακτορικής
Διατριβής του. Το αίτημα της αναστολής μπορεί να κατατίθεται από τον υποψήφιο διδάκτορα στη Γραμματεία
του Τμήματος Διοίκησης Οργανισμών, Μάρκετινγκ και
Τουρισμού οποιαδήποτε χρονική στιγμή εκτός από το
διάστημα της εξεταστικής περιόδου των προπτυχιακών
ή/και μεταπτυχιακών σπουδών του Τμήματος και έως την
ολοκλήρωσή τους. Η διάρκεια αναστολής δεν μπορεί να
είναι περισσότερο από ένα (1) έτος και χορηγείται από τη
Συνέλευση του Τμήματος μόνο σε εξαιρετικές περιπτώσεις και εφόσον συντρέχουν ειδικοί και τεκμηριωμένοι
λόγοι, με σύμφωνη γνώμη της τριμελούς συμβουλευτικής επιτροπής. Ο χρόνος αναστολής της εκπόνησης
της Διδακτορικής Διατριβής δεν προσμετράται κατά τον
υπολογισμό της προβλεπόμενης ανώτατης διάρκειας
κανονικής φοίτησης. Δεν δικαιούνται αναστολής φοίτησης οι υπότροφοι του ΙΚΥ ή άλλων δημόσιων/ιδιωτικών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
φορέων για το χρονικό διάστημα που λαμβάνουν την
υποτροφία. Αναστολή της φοίτησης του/της υποψηφίου/ας από το πρόγραμμα μπορεί επίσης να προκύψει και
χωρίς αίτησή του, σε περίπτωση που συντρέχουν λόγοι
μη ανταπόκρισης του/της υποψηφίου/ας στις υποχρεώσεις του/της όπως αυτές περιγράφονται στον παρόντα
Κανονισμό.
Άρθρο 13
Συγγραφή, Υποστήριξη και Τελική Κρίση
Διδακτορικής Διατριβής
1. Η αλλαγή του τίτλου της διδακτορικής διατριβής
μπορεί να γίνει μόνο με γραπτή αιτιολογημένη εισήγηση
του επιβλέποντα στη Συνέλευση του Τμήματος, η οποία
εγκρίνει την αλλαγή.
2. Μετά την ολοκλήρωση της συγγραφής της διδακτορικής διατριβής, η τριμελής συμβουλευτική επιτροπή
δέχεται ή απορρίπτει αίτηση του υποψηφίου για τη δημόσια υποστήριξη και την αξιολόγησή της. Αν η τριμε-
λής συμβουλευτική επιτροπή αποδεχθεί την αίτηση του
υποψηφίου, συντάσσει αναλυτική εισηγητική έκθεση και
την υποβάλλει στη Συνέλευση του Τμήματος ζητώντας
τον ορισμό επταμελούς εξεταστικής επιτροπής για την
κρίση της διδακτορικής διατριβής.
3. Το σώμα της διδακτορικής διατριβής θα πρέπει να
διασφαλίζεται ότι δεν αποτελεί - κατά μέρος ή συνολικά προϊόν λογοκλοπής ή αντιγραφής. Για τον έλεγχο του
σώματος της διατριβής υποχρεωτικά χρησιμοποιείται ειδικό λογισμικό εντοπισμού λογοκλοπής από την τριμελή
συμβουλευτική επιτροπή, και η αναλυτική αναφορά του
λογισμικού επισυνάπτεται στην αναλυτική εισηγητική
έκθεση του παραπάνω εδαφίου της οποίας θα αποτελεί
αναπόσπαστο μέρος.
4. Στον παρόντα Κανονισμό Διδακτορικών Σπουδών
προβλέπονται πρόσθετες υποχρεωτικές προϋποθέσεις
για τη δυνατότητα δημόσιας υποστήριξης και αξιολόγησης της διατριβής. Ο/Η υποψήφιος/α, με την ολοκλή-
ρωση της διδακτορικής του/της διατριβής και πριν την
τελική της κρίση, υποχρεούται να έχει επιτύχει κατά τη
διάρκεια εκπόνησης της διδακτορικής του/της διατριβής, σε συνεργασία με τον/την επιβλέποντα καθηγητή,
συνδυαστικά τα παρακάτω:
α) συμμετοχή με εισήγηση σε δύο (2) τουλάχιστον διεθνή επιστημονικά συνέδρια με κριτές (με δημοσίευση
της εισήγησης/άρθρου στα πρακτικά των συνεδρίων),
και
β) δύο (2) τουλάχιστον δημοσιεύσεις σε έγκριτα, διεθνή επιστημονικά περιοδικά με κριτές που έχουν δείκτη
απήχησης, όπως π.χ., Scopus ή SSCI.
5. Στις δημοσιεύσεις του παραπάνω εδαφίου, εκτός
από το όνομα του υποψήφιου/ας, θα πρέπει να αναφέρεται το όνομα του Τμήματος Διοίκησης Οργανισμών,
Μάρκετινγκ και Τουρισμού και το όνομα του Διεθνούς
Πανεπιστημίου της Ελλάδος, καθώς και τουλάχιστον το
όνομα του επιβλέποντα καθηγητή ο οποίος επιβλέπει και
επικουρεί τη συγγραφή των δημοσιεύσεων.
6. Ο/Η Υποψήφιος/α Διδάκτορας υποχρεούται, μετά
την υποβολή της εισηγητικής έκθεσης της τριμελούς
συμβουλευτικής επιτροπής και τον ορισμό της επταμελούς εξεταστικής επιτροπής από τη Συνέλευση να
καταθέσει στη Γραμματεία του Τμήματος:
α) τη Διδακτορική Διατριβή σε ηλεκτρονική μορφή.
β) Yπεύθυνη δήλωση στην οποία να βεβαιώνει ότι: «Είμαι ο/η αποκλειστικός/ή συγγραφέας της υποβληθείσας
Διδακτορικής Διατριβής με τίτλο «...». Η συγκεκριμένη
Διδακτορική Διατριβή είναι πρωτότυπη και εκπονήθηκε αποκλειστικά για την απόκτηση του Διδακτορικού
Διπλώματος του Τμήματος Διοίκησης Οργανισμών, Μάρκετινγκ και Τουρισμού του Διεθνούς Πανεπιστημίου της
Ελλάδος. Κάθε βοήθεια, την οποία είχα για την προετοιμασία της, αναγνωρίζεται πλήρως και αναφέρεται
επακριβώς στην εργασία. Επίσης, επακριβώς αναφέρω
στην εργασία τις πηγές, τις οποίες χρησιμοποίησα, και
μνημονεύω επώνυμα τα δεδομένα ή τις ιδέες που αποτελούν προϊόν πνευματικής ιδιοκτησίας άλλων, ακόμη κι
εάν η συμπερίληψή τους στην παρούσα εργασία υπήρξε έμμεση ή παραφρασμένη. Γενικότερα, βεβαιώνω ότι
κατά την εκπόνηση της Διδακτορικής Διατριβής έχω
τηρήσει απαρέγκλιτα όσα ο Νόμος ορίζει περί διανοητικής ιδιοκτησίας και έχω συμμορφωθεί πλήρως με τα
προβλεπόμενα στο Νόμο περί προστασίας προσωπικών
δεδομένων και τις αρχές Ακαδημαϊκής Δεοντολογίας
καθώς και με τις προβλέψεις του Κανονισμού Εκπόνησης Διδακτορικών Σπουδών του Τμήματος Διοίκησης
Οργανισμών, Μάρκετινγκ και Τουρισμού του Διεθνούς
Πανεπιστημίου της Ελλάδος». Η υπεύθυνη δήλωση προσαρτάται στην οπίσθια (verso) όψη πριν από τη σελίδα
τίτλου κάθε Διδακτορικής Διατριβής που κατατίθεται
στο Τμήμα.
7. Σε περίπτωση που η Διδακτορική Διατριβή έχει
γραφεί σε άλλη γλώσσα, ο/η υποψήφιος/α υποβάλλει
συνημμένη στη Διατριβή εκτενή περίληψή της (τουλάχιστον 2.000 λέξεων) στην Ελληνική γλώσσα.
8. Ως μέλη της επταμελούς εξεταστικής επιτροπής
ορίζονται υποχρεωτικά τα μέλη της τριμελούς συμβουλευτικής επιτροπής και τέσσερα (4) ακόμη μέλη, τα οποία
ανήκουν στις κατηγορίες α) μέλη Διδακτικού Ερευνητικού Προσωπικού (Δ.Ε.Π.) κάθε βαθμίδας του Τμήματος
του Α.Ε.Ι., β) μέλη Δ.Ε.Π. άλλων Τμημάτων του ίδιου ή
άλλου Α.Ε.Ι., γ) Ομότιμοι Καθηγητές και αφυπηρετήσαντα
μέλη Δ.Ε.Π., δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα
και Ανώτατες Εκκλησιαστικές Ακαδημίες, ε) ερευνητές
κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του ν. 4310/2014
(Α’ 258), συμπεριλαμβανομένων της Ακαδημίας Αθηνών
και του Ιδρύματος Ιατροβιολογικών Ερευνών της Ακαδημίας Αθηνών, καθώς και το επιστημονικό προσωπικό
της Ελληνικής Αρχής Γεωλογικών και Μεταλλευτικών
Ερευνών (Ε.Α.Γ.Μ.Ε.) του άρθρου 25 του ν. 4602/2019
(Α’ 45), εφόσον διαθέτει διδακτορικό δίπλωμα και ερευνητική δραστηριότητα συναφή με το αντικείμενο της
διδακτορικής διατριβής, στ) καθηγητές ιδρυμάτων της
αλλοδαπής και ερευνητές ερευνητικών οργανισμών της
αλλοδαπής (περ. α) έως στ) της παρ. 1 του άρθρου 94 του
ν. 4957/2022). Κατ’ ελάχιστον τέσσερα (4) από τα επτά
(7) μέλη της εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο Διεθνές
Πανεπιστήμιο της Ελλάδος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
9. Η διδακτορική διατριβή υποστηρίζεται δημόσια από
τον υποψήφιο διδάκτορα. Κατά την δημόσια υποστήριξη
και εξέταση ο υποψήφιος Διδάκτορας παρουσιάζει και
αναλύει την επιστημονική συνεισφορά της Διδακτορικής
διατριβής. Κατόπιν απαντά σε ερωτήσεις των μελών της
εξεταστικής επιτροπής καθώς και τυχόν άλλων μελών
ΔΕΠ.
10. H δημόσια υποστήριξη της Διδακτορικής διατριβής
πραγματοποιείται εντός τριών μηνών από τη σύσταση
της επταμελούς εξεταστικής επιτροπής.
11. Η διαδικασία της δημόσιας υποστήριξης προϋποθέτει τη φυσική παρουσία των τεσσάρων (4) τουλάχιστον
μελών της εξεταστικής επιτροπής, ενώ τα λοιπά μέλη
μπορούν να συμμετέχουν και μέσω τηλεδιάσκεψης.
12. Στη συνέχεια, η εξεταστική επιτροπή συνεδριάζει
χωρίς την παρουσία τρίτων, κρίνει την εργασία ως προς
την ποιότητα, την πληρότητα, την πρωτότυπη σκέψη
και τη συμβολή της στην επιστήμη και με βάση αυτά τα
κριτήρια την εγκρίνει, με πλειοψηφία πέντε (5) τουλάχιστον από τα μέλη της.
13. Η διατριβή αξιολογείται ως αποδεκτή, αποδεκτή με
διορθώσεις, ή απορριπτέα. Σε τυχόν αποδοχή της διατριβής με διορθώσεις παρέχεται η δυνατότητα επανεξέτα-
σης μετά από τουλάχιστον ένα εξάμηνο, η δε ενδεχόμενη
απόρριψη συνεπάγεται την αποβολή του υποψηφίου
από το πρόγραμμα εκπόνησης διδακτορικής διατριβής.
14. Η τελική κρίση της διδακτορικής διατριβής γίνεται
σύμφωνα με την κείμενη νομοθεσία και αξιολογείται ως
«επιτυχής» ή «ανεπιτυχής». Σε περίπτωση θετικής κρίσης
η επιτροπή βαθμολογεί τη διατριβή με το βαθμό «άριστα», «λίαν καλώς» ή «καλώς». Για την απόφασή της η
επταμελής επιτροπή συντάσσει Πρακτικό Αξιολόγησης,
το οποίο υποβάλλει στη Γραμματεία του Τμήματος.
15. Πριν την αναγόρευση του/της διδάκτορα, η εγκεκριμένη Διδακτορική Διατριβή, μετά τις τυχόν περιορι-
σμένες διορθώσεις που προτείνει η επταμελής εξεταστική επιτροπή, κατατίθεται στη βιβλιοθήκη του ιδρύματος
σε τρία αντίτυπα, ήτοι δύο (2) βιβλιοδετημένα έντυπα και
ένα (1) σε ηλεκτρονική μορφή, καθώς και στο ιδρυματικό
ψηφιακό αποθετήριο. Επιπλέον, κατατίθεται αμελλητί
από το νέο διδάκτορα και αναρτάται στο Εθνικό Αρχείο
Διδακτορικών Διατριβών.
Άρθρο 14
Βιομηχανικά Διδακτορικά
1. Υποψήφιοι που πληρούν τις προϋποθέσεις εγγραφής σε προγράμματα διδακτορικών σπουδών δύνανται
να υποβάλουν αίτηση για την εκπόνηση διδακτορικής
διατριβής σε συνεργασία με επιχείρηση ή βιομηχανία,
που εδρεύει ή παράρτημά της λειτουργεί στην ημεδαπή,
η οποία αφορά στη διεξαγωγή βιομηχανικής ή εφαρμοσμένης έρευνας με σκοπό την εξαγωγή ερευνητικών
αποτελεσμάτων για την παραγωγή καινοτόμων προϊόντων ή υπηρεσιών.
2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της διδακτορικής διατριβής,
που έχει ως καθήκοντα την καθοδήγηση του υποψήφιου
διδάκτορα. Ο εκπρόσωπος της επιχείρησης ή βιομηχανίας δύναται να συμμετέχει, χωρίς δικαίωμα ψήφου, στις
συνεδριάσεις της τριμελούς συμβουλευτικής επιτροπής
και στην επταμελή εξεταστική επιτροπή, εκφράζοντας
τις απόψεις του.
3. Με πρωτόκολλο συνεργασίας μεταξύ του Διεθνούς
Πανεπιστημίου της Ελλάδος, της συνεργαζόμενης επιχείρησης ή βιομηχανίας και του υποψήφιου διδάκτορα, το
οποίο εγκρίνεται από τη Σύγκλητο του ΔΙ.ΠΑ.Ε, κατόπιν
εισήγησης του Τμήματος Διοίκησης Οργανισμών, Μάρκετινγκ και Τουρισμού, καθορίζονται οι ειδικότεροι όροι
συνεργασίας για την εκπόνηση διδακτορικής διατριβής
στην επιχείρηση ή τη βιομηχανία και την εξαγωγή των
ερευνητικών αποτελεσμάτων, τη χρήση υποδομών του
εξοπλισμού του ΔΙ.ΠΑ.Ε, αν η έρευνα διεξάγεται εντός
του ΔΙ.ΠΑ.Ε., τις υποχρεώσεις και τα δικαιώματα κάθε
συμβαλλόμενου μέρους, συμπεριλαμβανομένου του
καθορισμού των δικαιωμάτων πνευματικής και βιομηχανικής ιδιοκτησίας επί του έργου που διεξάγεται κατά
τη διάρκεια εκπόνησης της διδακτορικής διατριβής,
καθώς και ζητήματα κατοχύρωσης διπλωμάτων ευρεσιτεχνίας σε περίπτωση που προκύψουν εφευρέσεις που
επιδέχονται κατοχύρωσης κατά τη διάρκεια εκπόνησης
της διδακτορικής διατριβής, σε συμμόρφωση προς τον
Κανονισμό Μεταφοράς Τεχνολογίας του ΔΙΠΑΕ, όπως
εκάστοτε ισχύει.
4. Κατά τη διάρκεια εκπόνησης της διδακτορικής
διατριβής ο υποψήφιος διδάκτορας δύναται να διεξάγει, εν όλω ή εν μέρει, την ερευνητική του δραστηρι-
ότητα σε χώρους της επιχείρησης ή βιομηχανίας, μετά
από σύμφωνη γνώμη της τριμελούς συμβουλευτικής
επιτροπής, υπό την προϋπόθεση ότι εξασφαλίζονται η
υποστήριξη και η καθοδήγηση από τον επιβλέποντα και
εφαρμόζονται οι διατάξεις του εσωτερικού κανονισμού
λειτουργίας του Α.Ε.Ι. και του εσωτερικού κανονισμού
του προγράμματος σπουδών.
5. Οι υποψήφιοι διδάκτορες έχουν όλα τα δικαιώματα
και τις υποχρεώσεις, συμπεριλαμβανομένης της υποβολής προόδων, που προβλέπονται από τον εσωτερικό
κανονισμό του Α.Ε.Ι. και τον εσωτερικό κανονισμό του
προγράμματος διδακτορικών σπουδών του Τμήματος.
6. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότησης
πραγματοποιείται μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.) του ΔΙ.ΠΑ.Ε. Ο Επιστημονικός
Υπεύθυνος του έργου/προγράμματος καθορίζεται με το
πρωτόκολλο συνεργασίας που αναφέρεται στην παρ. 3.
7. Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής χρηματοδοτείται μέσω
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
της επιχείρησης ή της βιομηχανίας για την εκτέλεση
έργου/προγράμματος μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.), οπότε οι ασφαλιστικές εισφορές δύνανται να βαρύνουν τον προϋπολογισμό του
χρηματοδοτούμενου έργου/προγράμματος του Ε.Λ.Κ.Ε.
8. Η εκπόνηση βιομηχανικού διδακτορικού σύμφωνα
με το παρόν άρθρο δύναται να χρηματοδοτείται από
πόρους του Ταμείου Ανάκαμψης και Ανθεκτικότητας και
επιχειρήσεις ή βιομηχανίες, που εδρεύουν ή λειτουργούν
παράρτημα στην ημεδαπή. Τα ειδικότερα ζητήματα σχετικά με την εκπόνηση βιομηχανικών διδακτορικών που
χρηματοδοτούνται από πόρους του Ταμείου Ανάκαμψης
και Ανθεκτικότητας καθορίζονται με κοινή απόφαση των
Υπουργών Οικονομικών και Παιδείας και Θρησκευμάτων.
9. Αναλόγως του αντικειμένου της υπό εκπόνηση διδακτορικής διατριβής, επιλαμβάνεται σχετικά η Επιτροπή
Ηθικής και Δεοντολογίας.
10. Η επίβλεψη βιομηχανικού διδακτορικού ανατίθεται
κατ’ εξαίρεση του μέγιστου αριθμού υποψηφίων διδακτόρων όπως αυτός ορίζεται παραπάνω στο άρθρο 8,
παράγραφος 6 του παρόντος κανονισμού, με την προϋπόθεση ότι ο αριθμός των βιομηχανικών διδακτορικών
δεν ξεπερνά τους δύο (2) υποψήφιους διδάκτορες ανα
μέλος ΔΕΠ.
Άρθρο 15
Διαγραφή Υποψήφιων Διδακτόρων
Ο/Η υποψήφιος/α διδάκτορας διαγράφεται από τα
Μητρώα του Τμήματος, κατόπιν απόφασης Συνέλευσης
του Τμήματος,
1. για λόγο αναφερόμενο στην επιστημονική πρόοδο
της διαδικασίας εκπόνησης της διατριβής του/της (λ.χ.
επί μακρόν αδικαιολόγητη έλλειψη συνεργασίας με την
Τριμελή Συμβουλευτική Επιτροπή, αμέλεια, αδράνεια,
έλλειψη ενδιαφέροντος, κ.τ.λ. προκύπτοντα από τις
ετήσιες εκθέσεις προόδου αυτής) ή για άλλο σπουδαίο
λόγο, ο οποίος σε κάθε περίπτωση πρέπει να αφορά στο
πρόσωπο του/της υποψήφιου/ας διδάκτορα και να συνάπτεται με υπαίτια συμπεριφορά αυτού/ης.
2. Εφόσον ο ο/η υποψήφιος/α διδάκτορας υποστηρίξει
δημοσίως ανεπιτυχώς δύο (2) συνεχόμενες φορές την
πρόοδο της διατριβής του, κατά το άρθρο 10 (παράγραφος 3α) του παρόντος Κανονισμού
3. Αυτοδίκαια, χωρίς εισήγηση του επιβλέποντος/ουσας, κατόπιν αιτήσεως του/της υποψήφιου/ας διδάκτο-
ρα προς τη Γραμματεία του Τμήματος.
4. Εάν ο/η υποψήφιος/α διδάκτορας, κατά τη διάρκεια
εκπόνησης ή παρουσίασης της Διδακτορικής Διατριβής
του/της, υποπέσει ανά πάσα στιγμή σε παράπτωμα που
εμπίπτει στο δίκαιο περί πνευματικής ιδιοκτησίας (ιδίως
λογοκλοπής), μπορεί να του επιβληθούν κυρώσεις κατόπιν απόφασης των αρμοδίων οργάνων, με βάση τις
κείμενες διατάξεις.
5. Όταν έχει υπερβεί τον μέγιστο χρόνο ολοκλήρωσης
της διατριβής που έχει θεσπίσει το Τμήμα.
6. Αν δεν ανταποκρίνεται συστηματικά στις υποχρεώσεις που του/της ανατίθενται (όπως, συμμετοχή στις
δραστηριότητες του Τμήματος, επιτήρηση εξετάσεων
κ.α.),
7. Αν επί το πολύ δύο (2) ακαδημαϊκά έτη δεν καταθέσει στην Γραμματεία του Τμήματος τις προβλεπόμενες
εκθέσεις προόδου,
8. Εφόσον παραβεί τους αποδεκτούς κανόνες της ακαδημαϊκής δεοντολογίας και πρακτικής, σύμφωνα με αι-
τιολογημένη απόφαση της Συνέλευσης του Τμήματος.
Η διαγραφή αποφασίζεται από την Συνέλευση του
Τμήματος, κατόπιν τεκμηριωμένης εισήγησης της ΣΕΔΣ,
με τη σύμφωνη γνώμη του/της επιβλέποντος/ουσας καθηγητή/τριας. Ο/Η υποψήφιος/α διδάκτορας έχει δικαί-
ωμα, στο πλαίσιο άσκησης του δικαιώματος ακρόασης,
να παραστεί ενώπιον της Συνέλευσης του Τμήματος πριν
την τελική απόφαση διαγραφής και να εκθέσει τις απόψεις του/της ή να υποβάλει σχετικό έγγραφο υπόμνημα.
Άρθρο 16
Διεθνής Προσανατολισμός
1. Οι υποψήφιοι διδάκτορες του Τμήματος Διοίκησης
Οργανισμών, Μάρκετινγκ και Τουρισμού του Διεθνούς
Πανεπιστημίου της Ελλάδος αναμένεται να επιδεικνύουν
εξωστρεφή προσανατολισμό και επικοινωνία με τη διεθνή ακαδημαϊκή κοινότητα, συμμετέχοντας σε σεμινάρια
διδακτορικών φοιτητών ή σε επιστημονικά συνέδρια
και επιδιώκοντας την αναγνώριση της έρευνάς τους με
δημοσιεύσεις σε έγκριτα διεθνή επιστημονικά περιοδικά
με σύστημα κριτών.
2. Το Τμήμα Διοίκησης Οργανισμών, Μάρκετινγκ και
Τουρισμού του Διεθνούς Πανεπιστημίου της Ελλάδος
μπορεί να συνεργάζεται με άλλα Ελληνικά Α.Ε.Ι. ή με
αναγνωρισμένα ομοταγή ιδρύματα της αλλοδαπής για
την από κοινού επίβλεψη διδακτορικών διατριβών, στην
Ελληνική ή σε άλλη γλώσσα. Στις περιπτώσεις αυτές ορίζεται ένας επιβλέπων από κάθε συνεργαζόμενο ίδρυμα.
Οι συν-επιβλέποντες συμμετέχουν στην προβλεπόμενη τριμελή συμβουλευτική επιτροπή. Τη διοικητική και
οργανωτική ευθύνη της εκπόνησης της διδακτορικής
διατριβής αναλαμβάνει ένα εκ των συνεργαζόμενων
ιδρυμάτων που ορίζεται στο Ειδικό Πρωτόκολλο Συνεργασίας (Ε.Π.Σ.) σύμφωνα με τα ορισθέντα στο άρθρο 10
του ν. 3685/2008. Η διαδικασία εκπόνησης της διατριβής
γίνεται με τις προϋποθέσεις που ορίζονται στη νομοθεσία της χώρας, το ίδρυμα της οποίας έχει τη διοικητική
και οργανωτική ευθύνη και σύμφωνα με τις προβλέψεις
του άρθρο ν. 4957/2022.
3. Μέλη ΔΕΠ που συμμετέχουν σε Συν-Επιβλέψεις, που
επιτελούνται στο Τμήμα ή στο Τμήμα του Συνεργαζόμενου Πανεπιστημίου θα μπορούν να επιβλέπουν περισ-
σότερους από επτά (7) υποψήφιους διδάκτορες, κατ’
εξαίρεση του μέγιστου αριθμού υποψηφίων διδακτόρων
όπως αυτός ορίζεται παραπάνω στο άρθρο 8, παράγραφος 6 του παρόντος κανονισμού, με την προϋπόθεση ότι
οι όποιοι άνω των επτά (7) υποψήφιοι διδάκτορες είναι
διδάκτορες με Συν- Επίβλεψη οι οποίοι όμως δεν είναι
περισσότεροι από τρεις (3).
Άρθρο 17
Υλικοτεχνική Υποδομή
Οι δραστηριότητες των υποψήφιων διδακτόρων υποστηρίζονται από όλες τις βιβλιοθήκες του Διεθνούς Πα-
νεπιστημίου της Ελλάδος, και τις υλικοτεχνικές υποδομές
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
του Τμήματος Διοίκησης Οργανισμών, Μάρκετινγκ και
Τουρισμού, καθώς και από τις υποδομές των θεσμοθετημένων Ερευνητικών Εργαστηρίων του Τμήματος κατόπιν
συνεννόησης με τους Διευθυντές των θεσμοθετημένων
Ερευνητικών Εργαστηρίων του Τμήματος.
Άρθρο 18
Πνευματικά Δικαιώματα
Οι διδακτορικές διατριβές συνιστούν πρωτότυπα έργα
των υποψηφίων διδακτόρων που υποβάλλονται προς
κρίση στις αρμόδιες ακαδημαϊκές επιτροπές αξιολόγησης. Απηχούν, συνεπώς, τις απόψεις των συγγραφέων
και όχι των επιβλεπόντων. Οι υποψήφιοι/ες διδάκτορες
κατέχουν τα πνευματικά δικαιώματα, ηθικά και περιουσιακά, ως δημιουργοί των έργων, σύμφωνα με Διεθνή
Άδεια Creative Commons Attribution-NonCommercialNoDerivatives 4.0 International (CC BY-NC-ND 4.0). Κατά
τη δημοσίευση σε οποιαδήποτε μορφή ή χρήση μέρους
ή του συνόλου της διατριβής, πρέπει να αναφέρεται από
τους/τις διδάκτορες, το όνομα του Διεθνούς Πανεπιστημίου της Ελλάδος, της Σχολής και του Τμήματος στο
οποίο εκπονήθηκε η διατριβή, καθώς και τα ονόματα και
οι ιδιότητες των μελών της τριμελούς συμβουλευτικής
επιτροπής. Το Διεθνές Πανεπιστήμιο της Ελλάδος δύναται να κάνει χρήση των έργων αυτών για εκπαιδευτικούς
και ερευνητικούς σκοπούς, μόνο εφόσον αναφέρονται η
πηγή και ο/η δημιουργός του έργου. Τα πνευματικά δικαιώματα διδακτορικών διατριβών που εκπονούνται στο
πλαίσιο χρηματοδοτούμενων ερευνητικών προγραμμάτων, ενδέχεται να υπόκεινται σε περιορισμούς, σύμφωνα
με τους όρους υλοποίησης των έργων. Οι συγγραφείς
της διατριβής, οι επιβλέποντες/ουσες και οι τίτλοι των
ολοκληρωμένων διατριβών αναρτώνται στην ιστοσελίδα
του Τμήματος Διοίκησης Οργανισμών, Μάρκετινγκ και
Τουρισμού. Κατά τα ακαδημαϊκώς ισχύοντα, η λογοκλοπή ολοκληρωμένης εργασίας οποιουδήποτε τύπου ή
μεμονωμένων ιδεών και αποσπασμάτων από εργασίες
τρίτων (δηλαδή η προσπάθεια να ιδιοποιηθεί κάποιος/α
με ακαδημαϊκά ανέντιμο τρόπο εργασίες, αποσπάσματα
εργασιών, κείμενα ή ιδέες τρίτων) απαγορεύεται ρητά.
Άρθρο 19
Επικαιροποίηση του Κανονισμού
O τρέχων κανονισμός επικαιροποιείται τουλάχιστον
ανά τριετία, ή νωρίτερα εφόσον προκύπτουν ουσιώδεις
τροποποιήσεις του υπάρχοντος νομικού πλαισίου ή εφόσον το κρίνει αναγκαίο η Συνέλευση του Τμήματος.
Άρθρο 20
Αξιολόγηση Προγράμματος
Διδακτορικών Σπουδών
Το Πρόγραμμα Διδακτορικών Σπουδών του Τμήματος Διοίκησης Οργανισμών, Μάρκετινγκ και Τουρισμού
αξιολογείται κάθε δύο έτη στα πλαίσια της Εσωτερικής
Αξιολόγησης του Τμήματος, σύμφωνα με τα κριτήρια
που ορίζονται για τις Διδακτορικές Σπουδές από τη ΜΟΔΙΠ του Διεθνούς Πανεπιστημίου της Ελλάδος και την
Εθνική Αρχή Ανώτατης Εκπαίδευσης (ΑΘΑΑΕ), πρώην
Αρχή Διασφάλισης και Πιστοποίησης της Ποιότητας στην
Ανώτατη Εκπαίδευση (ΑΔΙΠ).
Άρθρο 21
Αναγόρευση Διδάκτορα και Ορκωμοσία
Η αναγόρευση του υποψηφίου ως διδάκτορα του Τμήματος πραγματοποιείται από την Συνέλευση του Τμήμα-
τος Διοίκησης Οργανισμών, Μάρκετινγκ και Τουρισμού.
Ως ημερομηνία ανακήρυξης θεωρείται η ημερομηνία της
Συνεδρίασης της Συνέλευσης του Τμήματος στην οποία
αποφασίζεται η σχετική έγκριση. Η καθομολόγηση των
διδακτόρων γίνεται στη Συνέλευση του Τμήματος, παρουσία εκπροσώπων των Πρυτανικών Αρχών, του Προ-
έδρου, του Κοσμήτορα και μελών της Πανεπιστημιακής
Κοινότητας. Στους αναγορευθέντες Διδάκτορες χορηγείται δίπλωμα, το οποίο υπογράφεται από τον Πρύτανη
και τον Πρόεδρο του Τμήματος Διοίκησης Οργανισμών,
Μάρκετινγκ και Τουρισμού, σφραγίζεται δε από τη Γραμματεία με τη σφραγίδα του ΔΙΠΑΕ.
Ο όρκος καθομολόγησης διδάκτορα είναι ο εξής:
«Αφού το Τμήμα Διοίκησης Οργανισμών, Μάρκετινγκ
και Τουρισμού με έκρινε άξιο/α να εξετασθώ και να καταταγώ στους διδάκτορές του, δίνω προς το Τμήμα και
την Πρυτανεία την ακόλουθη διαβεβαίωση: Θα προσπαθώ στη ζωή μου, όσο είναι δυνατόν, να καλλιεργώ την
επιστήμη και να συμβάλλω στην εξέλιξή της και τη δόξα
της, χωρίς να τη χρησιμοποιώ με ματαιοδοξία, αλλά με
σκοπό να διαχυθεί το φως της αλήθειας και να φωτίσει
όσο το δυνατόν περισσότερους ανθρώπους. Θα κάνω δε,
με προθυμία, οτιδήποτε πρόκειται να συντελέσει στην ευπρέπεια, την κοσμιότητα των ηθών και τη σεμνότητα των
χαρακτήρων και ποτέ δε θα κατακρίνω τη διδασκαλία των
άλλων με επιπολαιότητα, προσπαθώντας να απαξιώσω
τις πεποιθήσεις τους. Ποτέ δεν θα διδάξω ενσυνειδήτως
τα αντίθετα από αυτά που γνωρίζω, δε θα νοθεύσω την
επιστήμη, ούτε θα ευτελίσω το αξίωμα του διδάκτορος».
Άρθρο 22
Μητρώο Υποψηφίων Διδακτόρων
Στη Γραμματεία του Τμήματος τηρείται ειδικό Μητρώο
Υποψηφίων Διδακτόρων, στο οποίο καταγράφονται για
κάθε Υποψήφιο Διδάκτορα α) το ονοματεπώνυμο και
όνομα πατρός, β) το Τμήμα ή τα Τμήματα σε περίπτωση
συνεπίβλεψης από μέλη ΔΕΠ διαφορετικών Τμημάτων,
στο οποίο εκπονείται η διδακτορική διατριβή, γ) ο τίτλος
της διδακτορικής διατριβής, δ) η ημερομηνία έναρξης
της διδακτορικής διατριβής, ε) ο Επιβλέπων Καθηγητής
και η ορισθείσα τριμελής επιτροπή, στ) η γλώσσα συγγραφής της διδακτορικής διατριβής.
Άρθρο 23
Ανάκληση Διδακτορικού Διπλώματος
Διδακτορικό Δίπλωμα που χορηγήθηκε είναι δυνατόν
να ανακληθεί ή ακυρωθεί από το Τμήμα, εάν αποδειχθεί
ότι δεν συνέτρεχαν την εποχή της απόκτησής του οι εκ
του Νόμου και του παρόντος Κανονισμού προϋποθέσεις κτήσης του και, κατεξοχήν αλλά μη περιοριστικά,
εάν αποδειχθεί ότι το σύνολο ή μέρος της Διδακτορικής
Διατριβής αποτελεί προϊόν λογοκλοπής. Η ανάκληση
ή ακύρωση γίνεται μετά από πλήρως τεκμηριωμένη
εισήγηση της Συντονιστικής Επιτροπής Διδακτορικών
Σπουδών και απόφαση της Συνέλευσης του Τμήματος
Διοίκησης Οργανισμών, Μάρκετινγκ και Τουρισμού η
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
οποία κοινοποιείται στον/στην Πρύτανη του Ιδρύματος.
(βλ και υπ’ αρ. 347/2013 Γνωμ. ΝΣΚ).
Άρθρο 24
Επιβράβευση Διδακτορικών Διατριβών
Σε περίπτωση προτάσεων για Βραβεία/Υποτροφίες/
Διακρίσεις, είναι δυνατόν να θεσπιστούν από το Τμήμα
με απόφαση της Συνέλευσης του Τμήματος διαδικασίες
εσωτερικής κατάταξης των Διδακτορικών Διατριβών. Ένα
από τα κριτήρια της αξιολόγησης αυτής μπορεί να είναι η
επιστημονική ποιότητα και η ποσότητα των δημοσιεύσεων που προέκυψαν από την έρευνα στο πλαίσιο της Διδα-
κτορικής Διατριβής, σε άρθρα δημοσιευμένα σε έγκυρα
επιστημονικά περιοδικά ή σε συνέδρια μετά από κρίση,
εγχειρίδια, βιβλία, παραδοτέα έργων, πατέντες, καθώς
και οι ετεροαναφορές (citations) στα προηγούμενα.
Άρθρο 25
Λοιπές Ρυθμίσεις
Αποφάσεις για ειδικές περιπτώσεις που δεν εντάσσονται στις παραπάνω διατάξεις καθώς και για οποιοδήπο-
τε άλλο θέμα, όπως προβλέπεται από την ισχύουσα νομοθεσία, λαμβάνονται αιτιολογημένα από τη Συνέλευση
του Τμήματος Διοίκησης Οργανισμών, Μάρκετινγκ και
Τουρισμού του Διεθνούς Πανεπιστημίου της Ελλάδος.
Μέλη του διδακτικού, τεχνικού, εργαστηριακού, επικουρικού, διοικητικού και λοιπού μόνιμου προσωπικού
του Τμήματος Διοίκησης Οργανισμών, Μάρκετινγκ και
Τουρισμού δεν μπορούν να εκπονήσουν διδακτορική
διατριβή στο οικείο Τμήμα.
ΚΕΦΑΛΑΙΟ Β:
ΚΑΝΟΝΙΣΜΟΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
Άρθρο 26
Γενικές Αρχές
1. Το Τμήμα Διοίκησης Οργανισμών, Μάρκετινγκ και
Τουρισμού, σύμφωνα με την ισχύουσα νομοθεσία, παρέχει σε επιστήμονες τη δυνατότητα διεξαγωγής Μετα-
διδακτορικής Έρευνας (Μ.Ε.) σε τομείς που εμπίπτουν
στα ερευνητικά ενδιαφέροντα ή/και στα γνωστικά αντικείμενα του Τμήματος.
Άρθρο 27
Στόχοι
Βασικοί στόχοι της εκπόνησης Μ.Ε. στο Τμήμα Διοίκησης Οργανισμών, Μάρκετινγκ και Τουρισμού είναι οι
ακόλουθοι:
- Η επέκταση των αποτελεσμάτων της διδακτορικής
διατριβής των ερευνητών/τριών σε νέες επιστημονικές
κατευθύνσεις που ενδιαφέρουν το Τμήμα.
- Η ενίσχυση επιστημόνων ικανών να συμβάλλουν
στην πρόοδο της επιστήμης, της έρευνας και των εφαρμογών της.
- Η ποιοτική και ποσοτική αναβάθμιση της επιστημονικής έρευνας.
- Η διάχυση των ερευνητικών αποτελεσμάτων και η
μεταφορά τεχνογνωσίας.
- Η ανάδειξη του ακαδημαϊκού κύρους και η διεθνής
διάκριση του ερευνητικού έργου του Τμήματος και του
ΔΙ.ΠΑ.Ε.
Άρθρο 28
Όργανα Διοίκησης
Τα όργανα διοίκησης του Π.Μ.Ε., είναι η Συνέλευση
του Τμήματος και η Σύγκλητος του ΔΙ.ΠΑ.Ε.
Άρθρο 29
Δικαίωμα Υποβολής Αίτησης
Δικαίωμα υποβολής αίτησης για διεξαγωγή Μ.Ε.
έχουν οι κάτοχοι Διδακτορικού Διπλώματος από Α.Ε.Ι.
της ημεδαπής ή αναγνωρισμένου τίτλου σπουδών από
Ιδρύματα της αλλοδαπής, που αναφέρεται στο εθνικό
μητρώο αναγνωρισμένων ιδρυμάτων, σύμφωνα με τη
διάταξη του άρθρου 304 του ν. 4957/2022. Οι υποψήφιοι/ες οφείλουν να έχουν άριστη γνώση της γλώσσας
στην οποία θα εκπονηθεί η μεταδιδακτορική έρευνα,
πέραν της ελληνικής.
Άρθρο 30
Διαδικασία Έγκρισης Μεταδιδακτορικής Έρευνας
1. Το Τμήμα δέχεται κατά την διάρκεια του έτους αιτήσεις από τους/τις ενδιαφερόμενους/ες ερευνητές/τριες,
οι οποίες κατατίθενται στη Γραμματεία του Τμήματος.
Στην αίτηση αναγράφεται ο/η Καθηγητής/τρια του Τμήματος υπό την επίβλεψη του/της οποίου/ας επιθυμεί ο/η
ενδιαφερόμενος/η να πραγματοποιήσει τη Μ.Ε., συνοδευόμενη από σχετική επιστολή αποδοχής επίβλεψης.
Η αίτηση συνοδεύεται από τα ακόλουθα δικαιολογητικά:
- Αντίγραφο του βασικού πτυχίου και πιστοποιητικό
αναλυτικής βαθμολογίας.
- Αντίγραφο Διδακτορικού Διπλώματος.
- Οι τίτλοι σπουδών που έχουν αποκτηθεί από Πανεπιστήμια της αλλοδαπής πρέπει να είναι αναγνωρισμένοι
από Ιδρύματα της αλλοδαπής, που αναφέρονται στο
εθνικό μητρώο αναγνωρισμένων ιδρυμάτων, σύμφωνα
με τη διάταξη του άρθρου 304 του ν. 4957/2022.
- Αντίγραφο πιστοποιητικού γλωσσομάθειας της γλώσσας στην οποία θα εκπονηθεί η μεταδιδακτορική έρευνα,
πέραν της ελληνικής.
- Αναλυτικό Βιογραφικό σημείωμα.
- Κατάλογο των επιστημονικών εργασιών που έχουν
εκπονηθεί/δημοσιευθεί από τον/την υποψήφιο/α.
- Δύο τουλάχιστον συστατικές επιστολές, κατά προτίμηση από μέλη Δ.Ε.Π. Α.Ε.Ι. ή Ερευνητές/τριες Ερευνη-
τικών Κέντρων της ημεδαπής ή αλλοδαπής.
- Πρόταση εκπόνησης της Μ.Ε. σύμφωνα με το πρότυπο (template) του ΔΙΠΑΕ.
2. Οι αιτήσεις με τα απαραίτητα δικαιολογητικά κάθε
υποψηφιότητας υποβάλλονται στη Γραμματεία του
Τμήματος η οποία, αρχειοθετεί τις αιτήσεις με αριθμό
πρωτοκόλλου και αφού προβεί στον απαραίτητο έλεγχο
πληρότητας των υποβληθέντων δικαιολογητικών προωθεί την αίτηση στη Συνέλευση του Τμήματος.
3. Η Συνέλευση του Τμήματος εξετάζει τη συνάφεια
του προτεινόμενου αντικειμένου της έρευνας με την
επιστημονική περιοχή και τα γνωστικά αντικείμενα που
καλύπτει το Τμήμα και εφόσον εγκριθεί η αίτηση και η
προτεινόμενη μεταδιδακτορική έρευνα, προβαίνει στον
ορισμό του επιβλέποντος μέλους Δ.Ε.Π., ο οποίος θα είΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
ναι υπεύθυνος για την καθοδήγηση και την επίβλεψη
της έρευνας.
Το επιβλέπον μέλος Δ.Ε.Π. θα πρέπει να ανήκει στη
βαθμίδα του Καθηγητή, Αναπληρωτή Καθηγητή ή Επίκουρου Καθηγητή που έχει ολοκληρώσει την επίβλεψη
τουλάχιστον μίας διδακτορικής διατριβής.
4. Οι υποψήφιοι/ες Μεταδιδακτορικοί Ερευνητές/τριες
και τα θέματα Μ.Ε. τα οποία γίνονται αποδεκτά εγγράφονται στο σχετικό μητρώο που τηρείται στη Γραμματεία
του Τμήματος και στο Γενικό Μητρώο Διδακτορικών
Σπουδών του ΔΙΠΑΕ.
Άρθρο 31
Χρονική διάρκεια εκπόνησης
μεταδιδακτορικής έρευνας
Η χρονική διάρκεια εκπόνησης της Μ.Ε. δεν μπορεί να
είναι μικρότερη των δώδεκα (12) μηνών από την ημερομηνία της απόφασης αποδοχής και έγκρισης του/της
Μεταδιδάκτορα Ερευνητή/τριας από τη Συνέλευση του
Τμήματος και πάντως όχι μεγαλύτερη από τριάντα έξι
(36) μήνες, με δυνατότητα παράτασης έως έξι (6) μήνες
με απόφαση της Συνέλευσης του Τμήματος.
Άρθρο 32
Εκπόνηση μεταδιδακτορικής έρευνας
1. Η Μ.Ε. πρέπει να είναι πρωτότυπη και να αποτελεί
σημαντική συμβολή στην επιστημονική γνώση.
2. Ο/Η Μεταδιδάκτορας Ερευνητής/τρια κατά τη διάρκεια της Μ.Ε. οφείλει να επιδιώκει ενεργή παρουσία στο
διεθνή ακαδημαϊκό χώρο, συμμετέχοντας σε σεμινάρια ή
επιστημονικά συνέδρια με απώτερο στόχο την αναγνώριση της έρευνάς του μέσω δημοσιεύσεων σε περιοδικά
ή πρακτικά συνεδρίων με σύστημα κριτών, όπου αυτό
είναι εφικτό ή με άλλο δόκιμο τρόπο.
3. Ο/Η Μεταδιδάκτορας Ερευνητής/τρια κατά τη διάρκεια της Μ.Ε. οφείλει να υποβάλλει ετήσια αναφορά
προόδου της έρευνάς του/της.
4. Το επιβλέπον μέλος Δ.Ε.Π. καθοδηγεί την έρευνα
του/της Μεταδιδάκτορα Ερευνητή/τριας μεταφέροντας
του/της επιστημονική εμπειρία και γνώση.
5. Προϋπόθεση έγκρισης της ολοκλήρωσης της Μ.Ε.
από τη Συνέλευση του Τμήματος αποτελεί μία τουλάχιστον δημοσίευση σε διεθνές επιστημονικό περιοδικό με
κριτές, που περιλαμβάνεται σε ένα από τα διεθνώς αποδεκτά συστήματα καταλογογράφησης, ενδεικτικά, Web
of Science, Scopus, Scimago Q1- Q3, κ.α. ή ισοδύναμο, με
γνώμονα το γνωστικό αντικείμενο της μεταδιδακτορικής
έρευνας και με πρώτο το όνομα του/της Μεταδιδάκτορα
Ερευνητή/τριας.
Άρθρο 33
Παροχές στους/στις μεταδιδάκτορες
ερευνητές/τριες
1. Στους Μεταδιδάκτορες Ερευνητές/τριες παρέχεται η
δυνατότητα πρόσβασης στα Εργαστήρια του Τμήματος.
2. Στους Μεταδιδάκτορες Ερευνητές/τριες παρέχεται
πρόσβαση στη βιβλιοθήκη του Πανεπιστημίου με δικαίωμα δανεισμού και στις βάσεις δεδομένων, στις οποίες
έχει πρόσβαση το Πανεπιστήμιο.
3. Οι Μεταδιδάκτορες Ερευνητές/τριες κατά την διάρκεια εκπόνησης της Μ.Ε. μπορούν να χρησιμοποιούν
τον τίτλο και τα στοιχεία του Τμήματος με σεβασμό στη
φήμη του Πανεπιστημίου και τους κανόνες ακαδημαϊκής
δεοντολογίας.
4. Οι Μεταδιδακτορικοί Ερευνητές/τριες δύνανται να
αιτούνται χρηματοδότησης από ερευνητικά προγράμματα ή άλλες πηγές χρηματοδότησης μετά από σύμφωνη
γνώμη της Συνέλευσης του Τμήματος και από έργα που
διαχειρίζεται ο ΕΛΚΕ/ΔΙΠΑΕ σύμφωνα με τις εκάστοτε
ισχύουσες διατάξεις του Οδηγού Χρηματοδότησης.
5. Οι Μεταδιδακτορικοί Ερευνητές/τριες μπορούν να
απασχολούνται και να ορίζονται Επιστημονικά Υπεύθυνοι ή να μετέχουν ως μέλη της ομάδας έργου σε έργα που
διαχειρίζεται ο ΕΛΚΕ/ΔΙΠΑΕ, να παρέχουν διδακτικό έργο
σε ΠΜΣ, σε Ξενόγλωσσα Προγράμματα Σπουδών και σε
Προγράμματα Δια Βίου Μάθησης του ΚΕΔΙΒΙΜ, σύμφωνα
με τους εκάστοτε ισχύοντες Κανονισμούς αυτών των
προγραμμάτων και το ισχύον νομο-κανονιστικό πλαίσιο.
6. Το Τμήμα στο οποίο απασχολείται ο Μεταδιδακτορικός Ερευνητής/τρια δύναται να αναθέτει σε αυτόν/ήν
επιπλέον ερευνητικό έργο για την κάλυψη των αναγκών
του Τμήματος, καθώς και εργαστηριακό και διδακτικό
έργο στο πλαίσιο των Προπτυχιακών Προγραμμάτων
Σπουδών του, εφόσον δεν αντιβαίνει και δεν παρακωλύει
την κύρια μεταδιδακτορική του έρευνα, με επιφύλαξη
τυχόν ειδικών κανόνων που ισχύουν στο πλαίσιο του
έργου στο οποίο απασχολείται από τον φορέα χρηματοδότησης. Για την κάλυψη των αναγκών αυτών είναι δυ-
νατή η απασχόληση των Μεταδιδακτορικών Ερευνητών/
τριών στο πλαίσιο έργων από τον προϋπολογισμό του
Τμήματος που διαχειρίζεται ο ΕΛΚΕ/ΔΙΠΑΕ μέσω συμβάσεων εργασίας ΙΔΟΧ ή συμβάσεων έργου.
7. Μετά την ολοκλήρωση της έρευνας χορηγείται
Βεβαίωση Διεξαγωγής Μεταδιδακτορικής Έρευνας. Η
Βεβαίωση υπογράφεται από τον Πρόεδρο και το Γραμματέα του Τμήματος και δεν αποτελεί τίτλο σπουδών
Άρθρο 34
Υποχρεώσεις μεταδιδάκτορα ερευνητή/τρια
1. Οι Μεταδιδάκτορες Ερευνητές/τριες υποχρεούνται,
να υποβάλλουν ετήσια έκθεση προόδου της έρευνάς
τους στη Συνέλευση του Τμήματος και εφόσον τους ζητηθεί να παρουσιάζουν την πρόοδο της έρευνάς τους σε
σεμινάρια, διαλέξεις ή άλλες δράσεις που οργανώνονται
από το Τμήμα με ευθύνη του επιβλέποντος μέλους Δ.Ε.Π.
2. Οι Μεταδιδάκτορες Ερευνητές/τριες οφείλουν να
αναφέρουν το Τμήμα και το Ίδρυμα, στο οποίο εκπονούν
την έρευνά τους (academic affiliation) σε κάθε δημοσίευσή τους, καθώς και το ερευνητικό εργαστήριο του
Τμήματος σε περίπτωση που έχουν ενταχθεί σε ερευνητικό εργαστήριο.
3. Οι Μεταδιδάκτορες Ερευνητές/τριες οφείλουν να
συμπεριφέρονται όπως αρμόζει σε μέλος της ακαδημαϊκής κοινότητας τηρώντας τους κανόνες ακαδημαϊ-
κής δεοντολογίας και ηθικής και σεβόμενοι την παροχή
ερευνητικής στέγης από το Ίδρυμα.
4. Οι Μεταδιδάκτορες Ερευνητές/τριες, υποχρεούνται
εφόσον τους ζητηθεί, να επικουρούν στο πλαίσιο της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
έρευνάς το εκπαιδευτικό και εργαστηριακό έργο του
Τμήματος, χωρίς αυτό να σημαίνει ανάληψη διδακτικού
έργου.
Άρθρο 35
Περάτωση μεταδιδακτορικής έρευνας
1. Ο/Η Μεταδιδακτορικός Ερευνητής/τρια σε συνεργασία με το επιβλέπον μέλος Δ.Ε.Π. συντάσσει και
υποβάλλει στη Συνέλευση του Τμήματος την Έκθεση
Περάτωσης Μεταδιδακτορικής Έρευνας. Η περάτωση
της Μ.Ε. εγκρίνεται από την Συνέλευση. Προϋπόθεση
για την υποβολή της Έκθεσης Περάτωσης της Μ.Ε. είναι
η συνυποβολή της αναφοράς του ειδικού λογισμικού
ελέγχου λογοκλοπής (ενδεικτικά Turnitin report ή αντίστοιχου), δυνάμει της οποίας προκύπτει ότι έλαβε χώρα
έλεγχος του κειμένου της διατριβής μέσω του ανωτέρω
λογισμικού και τα αποτελέσματα ήταν ικανοποιητικά, με
βάση τα διεθνώς αποδεκτά δεδομένα.
2. Ο/Η Μεταδιδακτορικός Ερευνητής/τρια υποχρεούται να παρουσιάσει τα αποτελέσματα της Μ.Ε. δημοσίως
σε ημερομηνία και ώρα που θα ορίσει η Γραμματεία του
Τμήματος. Η παρουσίαση γίνεται μετά την επιτυχή δημοσίευση τουλάχιστον μίας εργασίας σε επιστημονικό
περιοδικό ή έστω την κατάθεση της επιστολής αποδοχής
για δημοσίευση (letter of acceptance). Η Μ.Ε κατατίθεται
στο Γενικό Μητρώο Διδακτορικών Σπουδών του ΔΙΠΑΕ.
Μετά την ολοκλήρωση της έρευνας χορηγείται Βεβαίωση διεξαγωγής Μεταδιδακτορικής έρευνας στην οποία
αναφέρεται το Ίδρυμα, το Τμήμα, το ονοματεπώνυμο
του/της ερευνητή/τριας, το όνομα πατρός, ο τόπος καταγωγής του/της ερευνητή/τριας, το γνωστικό αντικείμενο
της έρευνας, καθώς και ο χρόνος διεξαγωγής της και το
ονοματεπώνυμο και η ιδιότητα του/της
Επιβλέποντα/ουσας. Η βεβαίωση υπογράφεται από
τον Πρόεδρο του Τμήματος. Η βεβαίωση σε καμία περίπτωση δεν αποτελεί τίτλο σπουδών.
Άρθρο 36
Διαγραφή μεταδιδακτορικού ερευνητή/τριας
Είναι δυνατή η διαγραφή Μεταδιδάκτορα Ερευνητή/
τριας με απόφαση της Συνέλευσης του Τμήματος. Ως λόγοι διαγραφής αναφέρονται, ενδεικτικά, οι ακόλουθοι:
- Μη τήρηση των υποχρεώσεων των Μεταδιδακτόρων
Ερευνητών, όπως αυτές αναγράφονται στο άρθρο 9 του
παρόντος Κανονισμού.
- Παραβίαση της ακαδημαϊκής δεοντολογίας, συμπεριλαμβανομένης της ερευνητικής δεοντολογίας με
πράξεις όπως, ενδεικτικά: χρήση ιδεών, μεθόδων και
αποτελεσμάτων ή αντιγραφή μέρους εργασιών άλλων
επιστημόνων, χωρίς αναφορά σε αυτούς (λογοκλοπή).
- Δράσεις/Συμπεριφορές του/της Μεταδιδάκτορα
Ερευνητή/τριας που εκθέτουν και ζημιώνουν το Πανεπιστήμιο ή το Τμήμα στο οποίο φιλοξενείται.
- Η Μεταδιδακτορική Έρευνα δεν δύναται να ολοκληρωθεί.
- Υποβολή αίτησης διαγραφής από τον ίδιο τον/την
Μεταδιδακτορικό Ερευνητή/τρια.
Άρθρο 37
Τηρούμενα Αρχεία - Μητρώα Μεταδιδακτόρων
1. Στη Γραμματεία του Τμήματος τηρείται ειδικό Μητρώο Μεταδιδακτόρων Ερευνητών, στο οποίο καταγρά-
φονται για κάθε Μεταδιδάκτορα Ερευνητή α) το ονοματεπώνυμο και όνομα πατρός, β) το Τμήμα ή τα Τμήματα
σε περίπτωση συνεπίβλεψης από μέλη ΔΕΠ διαφορετικών Τμημάτων, στο οποίο εκπονείται η μεταδιδακτορική
έρευνα, γ) ο τίτλος της μεταδιδακτορικής έρευνας, δ) η
ημερομηνία έναρξης της μεταδιδακτορικής έρευνας, ε)
ο Επιβλέπων Καθηγητής και στ) η γλώσσα συγγραφής
της μεταδιδακτορικής έρευνας.
Άρθρο 38
Έναρξη ισχύος
Η ισχύς του παρόντος κανονισμού αρχίζει από τη δημοσίευσή του στην Εφημερίδα της Κυβερνήσεως.
Παράρτημα Ι
Οδηγός Σύνταξης Ερευνητικής Πρότασης
Διδακτορικής Διατριβής από Υποψήφιους Διδάκτορες
ΕΡΕΥΝΗΤΙΚΗ ΠΡΟΤΑΣΗ ΓΙΑ ΤΗΝ ΕΚΠΟΝΗΣΗ
ΔΙΔΑΚΤΟΡΙΚΗΣ ΔΙΑΤΡΙΒΗΣ
Προς: το Τμήμα Διοίκησης Οργανισμών, Μάρκετινγκ
και Τουρισμού του Διεθνούς Πανεπιστημίου της Ελλάδος
Ονοματεπώνυμο:
Διεύθυνση:
Τηλέφωνα:
E-mail:
Ταυτότητα της Προτεινόμενης Διατριβής
Προτεινόμενος Τίτλος:
Γνωστικό Πεδίο ή Θεματική Περιοχή:
Λέξεις - Κλειδιά (από 3 έως 5):
Συνοπτική περιγραφή του προτεινόμενου θέματος
(200-400 λέξεις)».
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 18 Απριλίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2567/01.05.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202567.pdf | Tokens: 74677]